"KERANA SUAMI, SAYA KINI RAJIN 'PASANG BADAN'" - SHARIFAH SHAHORA

Selepas peristiwa rumahtangganya bersama pengarah filem, Raja Mukhriz berantakan tahun lalu, Sharifah Shahora, 41, memberitahu yang dia kini semakin mementingkan soal kecantikan diri dan pemakaian.

Ini kerana kata Shahora, apa yang dilakukan itu adalah semata-mata untuk menggembirakan hati suaminya kerana tidak mahu kejadian serupa berulang lagi pada masa hadapan.

"Alhamdulillah keadaan sekarang sudah kembali tenang dan rumah tangga kami bahagia. Saya juga kini rajin 'pasang badan' untuk suami kerana sebagai isteri saya juga perlu main peranan dalam memikat suami," ujarnya dipetik sebagai berkata.

Pada tahun lalu, Shahora bertindak mendedahkan di laman sosial Instagram dan Twitter miliknya mengenai kecurangan suami yang mempunyai hubungan dengan seorang wanita. Kejadian tersebut membuatkan rumah tangga mereka dingin ibarat retak menanti belah.

Dalam pada itu, Shahora berkata, Ramadan tahun ini menyaksikan dia tidak dapat berpuasa bersama suaminya itu kerana Raja Mukhriz kini berada di Sabah untuk menjalani penggambaran.

Bagaimanapun katanya, pemergian suami ke sana banyak mengeratkan lagi hubungan mereka suami-isteri walaupun berjauhan.

--- IKLAN ---

"Dulu kalau nak hantar mesej pun susah tetapi sekarang sejam sekali tanya khabar, hantar gambar dan walaupun berjauhan terasa dekat pula dengan suami.

"Hampir dua bulan dia berada di sana kerana menjalani penggambaran sebuah dokumentari tetapi Insya-Allah hari raya nanti dia akan pulang," jelasnya.

Mengenai sambutan Aidilfitri yang bakal tiba, Shahora berkata, persiapan dilakukan secara sederhana namun mengakui sibuk terpaksa menguruskan pelbagai urusan tanpa bantuan suaminya.

Malah katanya, baju Melayu dan jubah untuk Raja Mukhriz juga dipilihnya sendiri selain melakukan beberapa persiapan lain.

"Persiapan biasa sahaja sederhana kerana paling penting kami dapat bersama-sama meraikan lebaran nanti.

"Saya teruja juga kerana ketiadaan suami saya dapat pilih baju untuknya pakai pada hari raya nanti," katanya.

Dalam perkembangan lain, Shahora berkata, dia kini sedang sibuk dengan penggambaran program berjudul 'Akak-Akak Sangat' bersama Sherry Alhadad.

Sumber: mStar

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


YASIN SULAIMAN RAKAM LAGU 'BEBASKAN AKU' DARI PENJARA GUNA PANGGILAN TELEFON

"Semasa lawatan penjara yang lepas, Malaika meminta ayahnya menyanyikan lagu ini untuknya. Beberapa hari kemudian, kami meminta Yasin menyanyikan lagu ini semula dalam panggilan telefon supaya dapat direkod dan dihayati oleh semua," kata kenyataan itu mengenai penyanyi dan komposer, Yasin Sulaiman yang sempat mendendangkan lagu ciptaanya yang berjudul 'Bebaskan Aku' di sebalik tirai besi yang dikongsi di akaun Instagramnya pada Jumaat.

Menerusi kapsyen yang ditulis oleh wakil Yasin, lagu ciptaannya bersama seorang individu dikenali sebagai Jo Tan dinyanyikan semula selepas anaknya, Malaika meminta ayahnya mendendangkan lagu tersebut semasa lawatan baru-baru ini. Malah, lagu tersebut dirakamkan sekali lagi menerusi panggilan telefon untuk diperdengar dan dihayati oleh semua peminat yang merinduinya.

Sementara itu di ruangan komen, ramai wargamaya menitipkan kata-kata sokongan buat Yasin agar dia terus tabah mengharungi dugaan hidup. Tidak kurang juga ada yang berasa sayu mendengar bait-bait lirik yang dipersembahkan seolah-olah menggambarkan keadaan yang dialaminya ketika ini.

Klik untuk gambar besar

Untuk makluman, Yasin berdepan hukuman gantung sampai mati selepas didakwa di Mahkamah Majistret Petaling Jaya atas pertuduhan mengedar dadah jenis ganja di kediamannya pada 24 Mac lalu.

Mengikut pertuduhan di hadapan Majistret Zhafran Rahim Hamzah, Yasin didakwa mengedar dadah jenis ganja anggaran berat 214 gram di sebuah unit kondominium di Kota Damansara pada jam 5.30 petang, 24 Mac lalu.

Pendakwaan dibuat mengikut Seksyen 39B (1)(a) Akta Dadah Berbahaya 1952 dan boleh dihukum mengikut Seksyen 39B(2) akta sama yang memperuntukkan hukuman penjara seumur hidup atau gantung sampai mati. Sekiranya tidak dihukum mati hendaklah disebat maksimum 15 sebatan, jika sabit kesalahan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TAHNIAH - AMEER FORTEEN SELAMAT TIMANG ANAK KEDUA, LELAKI

Penyanyi Ameer Forteen menerusi laman Instagram miliknya telah berkongsi berita gembira dimana isterinya, Siti Nurnaja'a Shamsul Kamar telah selamat melahirkan anak kedua mereka yang merupakan bayi lelaki sekitar jam 7.52 pagi tadi.

Dalam entri tersebut, Ameer atau nama sebenarnya Mohd Arif Ameerais Azhar turut memuat naik gambarnya bersama isteri serta bayi lelaki mereka.

"Bismilahirrahmanirrahim. Assalamualaikum. Alhamdulillah. Kami ingin memanjatkan kesyukuran ke hadrat Ilahi. Putera kedua kami selamat dilahirkan pada hari Selasa, 2 Mac 2021 bersamaan dengan 18 Rejab 1442 Hijrah pada jam 7.52 pagi tadi secara normal dengan berat 3.77 kilogram (kg)," tulisnya.

Klik untuk gambar besar

Ameer bagaimanapun belum menyatakan sebarang nama yang dipilih dan hanya meletakkan hashtag, #BabyN untuk anak keduanya itu. Dalam masa sama, Ameer juga memohon doa daripada pengikutnya di Instagram buat isteri dan bayinya.

"Doakan semoga ibu dan bayi sihat sentiasa dan dipermudahkan urusan. Terima kasih atas titipan doa dari kalian. Semoga doa yang baik-baik berbalik pada kalian juga. Insya-Allah," tuturnya.

Untuk makluman, Ameer dan Nurnaja'a mendirikan rumah tangga pada 1 Mac 2019 dan dikurniakan cahaya mata pertama, Noah Eusoff pada 14 Mac tahun lalu.

www.myartis.com / Sumber & foto: Harian Metro & Instagram Ameer Forteen

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AISHAH TERHARU DIKURNIA PANGKAT DATUK: "SAYA MASIH SEPERTI YANG DAHULU..."

"Jujurnya, saya sangat terharu atas kurniaan pangkat (Datuk) ini. Apabila dikenang semula aturan suka duka perjalanan kerjaya seni, saya tak pernah tidak menitiskan air mata. Adat dan lumrah, hidup pasti ada turun naik. Ada yang suka dan sebaliknya. Walaupun dunia seni ini sering diperlekehkan, saya percaya keikhlasan menyampaikan mesej dalam lagu sedikit sebanyak mempengaruhi pendengar.

"Kurniaan ini menjadi pembakar semangat untuk terus berjuang dan berkarya. Sudah tentu status ini dipelihara sebaik mungkin untuk perkara positif dan kerja amal," demikian tutur penyanyi versatil, Datuk Aishah yang menyifatkan kurniaan diterima adalah satu pengiktirafan berharga sepanjang lebih tiga dekad bergelar pejuang seni.

Aishah atau nama sebenarnya, Wan Aishah Wan Ariffin, 57, dianugerahkan pingat Darjah Setia Bakti Negeri Sembilan (DBNS) membawa gelaran Datuk sempena Hari Keputeraan Ke-74, Yang di-Pertuan Besar Negeri Sembilan, Tuanku Muhriz Tuanku Munawir di Istana Seri Menanti pada Sabtu lalu.

Klik untuk gambar besar

Mengakui canggung dengan pangkat itu pada mulanya, penyanyi lagu 'Janji Manismu' dan 'Bahtera Merdeka' itu pernah terbit rasa bimbang saat orang memanggilnya menggunakan gelaran itu.

"Setiap kali orang memanggil saya Datuk, secara automatik saya mula menoleh ke belakang kerana berfikiran mereka bercakap dengan orang lain. Takut salah bual. Namun, walau apapun gelaran yang dikurniakan, saya masih seperti Aishah yang dahulu. Tiada apa yang dapat mengubahnya.

"Gelaran ini sebagai satu penghargaan kepada mereka yang lama berkhidmat dalam pelbagai bidang. Ia gelaran yang kebiasaannya digunakan pada majlis rasmi. Alhamdulillah, anak, rakan dan peminat masih ada bersama saya merasai kegembiraan ini," jelas ibu kepada Armand Azhari dan Azhad Ahlami ini.

Pernah diangkat sebagai artis pertama yang menyandang Artis Paling Popular, Anugerah Bintang Popular BH (ABPBH) pada 1990 itu bagaimanapun agak kecewa kerana kemanisan dirasai itu tidak dapat dikongsi ibu bapa dan adik beradik yang sudah tiada. Aishah berharap, sisa baki perjuangannya akan terus memberi manfaat dan kegembiraan kepada orang lain.

"Saya ada berbual dengan teman hampir sebaya. Pelbagai cerita yang dibualkan termasuklah mengenai industri seni dan kehidupan. Siapa tahu ini barangkali fasa akhir untuk kerjaya dan kehidupan saya. Moga apa yang tersisa dapat diteruskan dengan meninggalkan legasi terbaik yang boleh beri manfaat untuk masyarakat," ujarnya.

Dalam perkembangan lain, penyanyi kelahiran Jempol, Negeri Sembilan itu teruja apabila single terbaharu berjudul 'Ketentuan Takdir' akan menemui peminat.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ISTERI SELAMAT BERSALIN - RONNIE HUSSEIN TIMANG ANAK KEDUA, LELAKI

Alhamdulillah... tahniah kami ucapkan kepada pelantun lagu 'Menanti Janji', Ronnie Hussein yang menyampaikan berita gembira dimana isterinya, Fiza Yahya selamat melahirkan anak kedua mereka, lelaki menerusi salah sebuah entri terbaru di laman Instagram miliknya.

"Allahuakbar... Allahuakbar... Allahuakbar!! Alhamdullillah syukur kepada Allah... isteri saya @fizayahya81 telah selamat melahirkan seorang bayi lelaki, anak ke 2 kami petang tadi (semalam)... terima kasih kepada semua yg telah mendoakan...😘," tulisnya.

Selain peminat, rakan-rakan artis seperti Haiza, Zahid Baharudin, Zarina Zainoordin, Nizam Laksamana dan Azrul Zaidi turut mengucapkan tahniah kepada Ronnie atas kehadiran permata baru dalam hidupnya di ruangan komen entri terbabit.

Sebelum ini, Ronnie dan isteri, Hafizah Yahya menerima kehadiran anak sulung, Raisya Umairah yang dilahirkan pada 14 Mei 2016 selepas sembilan tahun menanti. Sebelum ini, Ronnie dan isteri mengambil seorang anak angkat perempuan yang bernama Nurilyana Farhana.

Klik untuk gambar besar

www.myartis.com / Sumber & foto: Astro Gempak & Instagram Ronnie Hussein

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


TRENDING NOMBOR 1 - MARSHA MASIH TERKESIMA, TERKEJUT PERTAMA KALI DAPAT PERHATIAN LUAR BIASA

Cerita mengenai Anugerah Juara Lagu (AJL) ke-36 masih lagi menjadi bualan ramai termasuk persembahan penyanyi Marsha Milan, 37, menerusi lagu 'Cinta' yang tular di media sosial.

Nyanyian Marsha itu telah memukau semua orang sehingga mendapat perhatian ramai pengulas video dari luar negara yang membuat 'video reaction' persembahannya itu.

Bukan itu sahaja, persembahan Marsha yang dimuat naik di saluran YouTube TV3 Malaysia Official itu kini trending nombor satu di YouTube, malah tontonannya telah pun mencecah lebih 2.2 juta sejak 7 Mac lalu.

Sementara itu, Marsha berkata dia masih terkesima dengan sambutan diterima serta masih belum boleh proses apa yang berlaku sepanjang AJL36 itu.

Klik untuk gambar besar

"Saya ada dengar persembahan saya 'trending' yang mana dalam tempoh sehari lebih satu juta tontonan, tapi sejujurnya masih belum boleh proses apa yang berlaku di AJL. Saya masih lagi terkesima.

"Baru semalam dapat tengok semua video reaksi di YouTube. Saya berasa terkejut dan dalam masa sama gembira. Saya sebenarnya masih tak boleh percaya apa terjadi. Apa pun, saya terharu dengan segala ucapan diterima," katanya.

Dalam pada itu, Marsha meluahkan rasa syukur diberikan kekuatan sepanjang persembahan selepas dijangkiti C0V1D meskipun pada awalnya dia mahu menarik diri.

"Saya bersyukur pada Allah. Saya hanya ada Allah saja pada waktu itu untuk berikan kekuatan pada saya. Kalau ikutkan saya banyak kali cakap nak tarik diri, tapi pada saat akhir saya cakap pada pasukan tak apa saya nak nyanyi juga.

"Mereka cakap betulkah saya nak nyanyi sebab ketika itu saya positif. Saya cakap lagi pada mereka percayakan saya atau tidak. Terus mereka cakap percaya. Jadi kami sama-sama percaya yang saya boleh buat.

"Selepas letak telefon, saya cakap pada diri sendiri 'gila kau ni Marsha, yakin cakap pada orang begitu padahal suara keluar angin angin saja macam mana nak nyanyi'. Tapi Allah ada, dipermudahkan persembahan. Walaupun saya berasa banyak yang saya tak puas hati dalam persembahan itu. Apa pun saya tetap bersyukur," tuturnya.

Ahad lalu, lagu 'Cinta' ciptaan Bunga Cantik (Stacy Anam) dan Hang Nadim (Akim Ahmad) itu mendapat tempat kedua, selain Marsha dinobat pemenang Persembahan Terbaik.

Pertama kali mendapat perhatian sebegitu, Marsha atau nama penuhnya Marsha Milan Londoh mengakui terkejut apabila persembahannya itu memberi impak yang besar kepada penonton.

"Sebenarnya, saya baru merasai benda itu (persembahan diperkatakan). Masa selesai buat persembahan, memang saya dah tak fikir apa. Rasa lega sebab macam satu beban dalam hidup saya dah diangkat. Bila orang perkatakan persembahan saya, ingatkan macam sehari dua saja.

"Tapi impaknya besar sangat. Saya sendiri terkejut, sebab tak jangka selama ini saya keluar lagu atau buat persembahan, tak ada beri impak apa-apa," ujarnya.

Dalam pada itu, bekas peserta Akademi Fantasia musim ketiga ini mengakui dia berasa bimbang dengan jangkaan orang terhadap persembahannya pada masa akan datang.

"Terus-terang, saya takut bila dapat sesuatu yang terlalu overwhelming akan memakan diri sendiri. Saya selalu kalau dapat macam ini, saya akan berjaga-jaga.

"Orang selalu cakap, kalau benda havoc ada expired date. Mungkin dua, tiga bulan saja, lepas itu tak relevan. saya takut benda tu jadi pada saya. Tapi saya akan cuba untuk jadi relevan dengan mengekalkan konsep dan direction yang saya dah set dari dulu lagi untuk nyanyian saya," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


GAYATRI TERUJA DIHADIAHKAN KERETA MEWAH DARIPADA ZUL ARIFFIN

"Words escape me (for once in my life!), never imagined I would get such a sweet, wonderful gift such as this, ever!!! Thank you @zul_ariffin... ❤ from the bottom of my heart 🤍🤍🤍🤍🤍🤍🤍🤍🤍🤍🤍🤍," tulis penerbit filem terkenal, Gayatri Su-Lin Pillai yang teruja apabila pelakon Zul Ariffin telah membuat kejutan dengan menghadiahkannya sebuah kereta mewah.

Berkongsi perkara tersebut menerusi laman Instagram, Gayatri, 47, memuat naik sepotong video menunjukkan keterujaannya menerima hadiah tersebut.

Gayatri dikenali sebagai antara individu yang banyak membantu menaikkan kerjaya lakonan Zul, 36, sehingga dia berjaya diangkat sebagai Pelakon Lelaki Terbaik pada Festival Filem Malaysia tahun lalu menerusi lakonan cemerlang dalam filem Sangkar.

Meninjau di ruangan komen, beberapa rakan selebriti seperti Liyana Jasmay, Nabila Huda dan Zalif Sidek turut tumpang gembira dengan hadiah yang diterima Gayatri. Zul turut meninggalkan komen di posting tersebut, "Yay" bagi meraikan keterujaan rakan baiknya itu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - BABY SHOWER & PERSIAPAN CHERYL SAMAD SAMBUT ANAK KEDUA

Ramai yang tertanya-tanya ke manakah perginya Cheryl Samad, pelakon dan pengacara aktif bertubuh genit yang kebelakangan ini senyap tanpa berita. Bila disiasat, rupanya Cheryl kini sedang membuat persiapan bagi menyambut kelahiran anak keduanya.

Malah baru-baru ini, Cheryl juga sempat membuat satu majlis baby shower secara sederhana bagi meraikan keluarga dan sahabat handai.

Dia yang kini hamil 30 minggu berkata, dia sebenarnya mendapat banyak tawaran mengacara dan berlakon, tetapi kebanyakan tawaran tersebut tidak kena dengan masa. Tambahan pula, perubahan hidupnya sebagai seorang isteri dan ibu kian mendadak.

"Misalnya, ketika saya berkira-kira untuk kembali aktif, saya mengandung anak kedua. Jadi, saya tidak dapat berbuat demikian dan pihak produksi memang tidak mahu seorang ibu mengandung sebagai pengacara," ujarnya dipetik sebagai berkata.

Malah anak sulungnya, Stella kini sudah menjangkau usia setahun empat bulan. Oleh yang demikian, menjaga dan membesarkan anak kesayangannya itu memerlukan banyak masa bagi melayani kerenah si kecil itu.

Selanjutnya, bercerita mengenai kandungan keduanya dan kemungkinan ada perbezaan dari segi pengalaman mengandung terdahulu, cerita Cheryl ia sama sahaja... cuma anak keduanya itu beratnya rasa lain macam walaupun saiz perutnya nampak kecil.

"Saya sudah menjalani pemeriksaan doktor bersama suami. Alhamdulillah, anak kedua juga merupakan seorang perempuan.

"Memang saya sangat teruja. Akhirnya, Stella akan dapat seorang adik perempuan. Stella makin membesar, makin licik kenakalannya. Tetapi saya menganggap ia sebagai satu perkembangan positif.

"Untuk anak kedua, saya harap kelahirannya pada Mei nanti berjalan lancar. Tinggal dua bulan sebelum ‘masanya’ sampai, saya tidak boleh terlalu aktif melakukan kerja-kerja yang memenatkan," jelasnya yang mendirikan rumahtangga dengan Ng Ping Ho pada 2011.

MAJLIS BABY SHOWER

www.myartis.com - Sumber: kosmo - Foto Cheryl IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SEJARAH MYARTIS ::

Follow @myartisdotcom


35 GAMBAR - MAJLIS RESEPSI SHARIFAH SAKINAH & ALIFF ADHA

Sekitar majlis resepsi Sharifah Sakinah dan pasangannya Aliff Adha yang berlangsung semalam di sebuah dewan di Kementerian Pertahanan (MINDEF).

Jom tengok!

Klik gambar untuk size besar

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


INFO - UJIBAKAT ANIMASI DIDI & FRIENDS

Team Didi & Friends sedang mencari bakat kanak-kanak, penyanyi dan pelakon untuk siri animasi Lagu Kanak-kanak Didi & Friends.

Antara watak yang dicari ialah: Didi the Science Explorer (Ayam Serama) 'Main Character', Jojo the Genius To-Be (Ayam Serama) 'Main Character', Pipi the Jumping Penguin (Supporting Character), Tally the Dancing Giraffe (Supporting Character) dan  Pak Atan the Wise Orang Utan (Supporting Character).

KLIK DI SINI UNTUK MAKLUMAT LANJUT

Sebarang pertanyaan hubungi: 0162149994 - Sinan Ismail


EINA BERSYUKUR DATUK & NENEK NIKAH SEMULA SELEPAS 17 TAHUN

Menerusi laman Instagram, pelakon Datin Paduka Eina Azman telah meluahkan rasa gembira dan syukur apabila datuk (Aki), Abdul Rafar Din dan neneknya (Tok), Saudah Embong yang bercerai sejak 17 tahun lalu, mengambil keputusan bernikah semula.

Lebih menyentuh hati, majlis pernikahan pasangan itu disempurnakan di sebuah pusat perubatan di ibu negara di mana datuk Eina menjalani rawatan akibat masalah kesihatan dan angin ahmar, sejak lima bulan lalu.

Selain datuk yang sakit-sakit, nenek Eina juga turut mengalami masalah serangan angin ahmar sejak 20 tahun lalu.

Majlis pernikahan mereka dihadiri ahli keluarga terdekat yang turut memakai pakaian traditional, terutama sekali pasangan pengantin, datuk dan nenek Eina yang sedondon memakai baju berwarna kuning lembut.

Klik untuk gambar besar

Pada majlis pernikahan itu, pengantin masing-masing menyarung cincin dengan senaskhah buku tafsiran al-Quran menjadi hantaran.

Berkongsi detik indah itu melalui laman Instagram miliknya, Eina atau nama sebenarnya Ainur Syakina Azman memberitahu yang keluarganya menyambut baik hasrat datuk dan nenek untuk bernikah semula dan menjaga diri masing-masing selagi hayat dikandung badan.

"Kami menerima baik apabila Aki dan Tok meluahkan hasrat berkahwin semula. Ini kerana mereka mahu menjaga satu sama lain hingga hujung nyawa.

"Biarpun Aki berusia 78 tahun dan Tok menginjak 68 tahun, mereka mahu mengimbas kembali kemanisan hidup 40 tahun berkahwin dulu. Apatah lagi, masing-masing tidak sihat dan ingin mengharungi detik ini bersama.

"Jodoh dan ajal semuanya ketentuan Allah. Kami sekeluarga mendoakan semoga perkahwinan semula Aki dan Tok ini mendapat keberkatanNya," katanya.

Usia bukanlah penghalang buat datuk dan nenek Eina bernikah semula selepas bercerai 17 tahun lalu.

www.myartis.com / Sumber: Berita Harian & Instagram Eina Azman

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKUR DIBANDINGKAN - ADIK IKUT JEJAK HAQIEM RUSLI TAK KONGSI FOTO WANITA DEDAH AURAT

"Semua komen negatif saya memang tak baca dan biarkan sahaja. Sebab kalau saya baca, akan membuatkan saya lagi sakit hati. Lebih baik saya tak baca. Saya ada juga bertanyakan nasihat dan tip untuk berada dalam industri. Abang saya pun berpesan kalau bercakap dengan media, kena jujur dan jadi diri sendiri.

"Selain itu, saya juga mungkin akan ikut tindakan Haqiem tidak memuat naik foto perempuan di Instagram tanpa menutup aurat. Sebab apa yang dibuat itu, betul. Kita tak tahu berapa orang yang tengok, kita tanggung dosa tu," ujar adik kepada penyanyi dan komposer muda, Haqiem Rusli iaitu Zali Rusli yang mengakui agak terkesan apabila netizen mula membandingkan bakat mereka.

Memiliki suara yang hampir sama dengan abang, Zali memberitahu dia cuba mengelak untuk tidak membaca komen negatif netizen bagi menghindari perasaan marah. Malah, Zali juga meminta nasihat dan akan mengikuti langkah Haqiem yang tidak akan berkongsi foto wanita tanpa menutup aurat.

Klik untuk gambar besar

Bagaimanapun Zali atau nama sebenarnya Ahmad Al Ghazali Rusli berkata, dia mengambil kritikan atau kata-kata netizen sebagai pembakar semangat untuk terus berada dalam industri muzik.

Menurut penyanyi berusia 16 tahun itu, buat masa ini dia terpaksa akur apabila suaranya mempunyai persamaan dengan Haqiem memandangkan mereka mempunyai pertalian darah.

"Ada la juga rasa geram apabila segelintir orang bandingkan saya dengan Haqiem tapi saya tak hiraukan sangat. Bagi saya, apa yang orang kata tu menjadi pembakar semangat untuk saya lebih berjaya. Tapi itulah... kalau orang cakap suara kami lebih kurang, saya pun tak boleh buat apa sebab dah nama pun kami adik-beradik.

"Kalau nak buat suara lain, nak buat apa... lebih baik jadi diri sendiri. Mungkin nanti apabila saya dah berusia 20 tahun, suara akan berubah menjadi lebih matang," jelas Zali dipetik sebagai berkata kepada media.

Zali yang pernah muncul dengan single berjudul 'Pewangi' hasil ciptaan abangnya itu merupakan anak bongsu daripada empat orang adik-beradik.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


VIDEO - BILA ALIFF AZIZ, ADIK ANZALNA 'MESRA BERPIMPIN TANGAN'

Isu penyanyi dan pelakon yang berasal dari Singapura, Aliff Aziz yang memukul isterinya, Bella Astillah di pusat hiburan kerana setelah isterinya menyerbu lokasi berkenaan masih belum reda.

Malah tambah hangat lagi apabila kini tersebar pula video di laman sosial yang menunjukkan susuk tubuh lelaki, wanita berpegangan tangan dan juga video pendek pertelingkahan yang berlaku.

Menurut komentar dari netizen, ramai yang mendakwa lelaki dan wanita tersebut adalah Aliff dan adik Anzalna Nasir, Afifah Nasir.

Namun ia tidak dapat dipastikan kerana kualiti CCTV yang kurang memberangsangkan.

Selain itu, terdapat satu lagi rakaman video pendek yang mempunyi suara yang menyoal individu dipercayai di dalam bilik karaoke tersebut.

Dalam pada itu, Anzalna turut menyuarakan pendapat bahawa apa yang tersebar kini hanyalah daripada satu pihak saja manakala Bella pula mempersoalkan apakah yang dilakukan oleh Afifah sehingga suaminya itu tergila-gilakan wanita tersebut.

Kita tunggu perkembangan terbaru kisah ini. Apa pun, semoga perkara ini dapat diselesaikan dengan tenteram. dan sama-sama kita nantikan penjelasan daripada pihak terbabit.

Klik untuk gambar besar
Kiri: Aliff Aziz bersama isteri, Bella Astillah - Kanan: Adik Anzalna Nasir, Afifah Nasir

KLIK LINK DIBAWAH INI UNTUK TONTON VIDEO:

VIDEO 1

VIDEO 2

www.myartis.com / Sumber: Ziman de Fourthyseven FB

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


DIPELUK ZUL ARIFFIN PULA - INTAN NAJUWA DISIFAT MUDAH DISENTUH

Nama pelakon Intan Najuwa menjadi perhatian ramai semenjak mengikat tali pertunangan dengan seorang ahli perniagaan yang 16 tahun lebih tua daripadanya. Ada yang menuduh Intan memilih jejaka tersebut disebabkan harta dan mata duitan.

Sebelum ini Intan dihentam apabila memuatnaik gambar didukung oleh pelakon Idris Khan, nampaknya nama Intan sekali lagi menjadi perhatian dan dikecam apabila tular gambarnya berpeluk dengan pelakon Zul Ariffin di atas kapal.

Meskipun ramai mengetahui gambar tersebut adalah untuk mempromosikan drama 'Setelah Ku Dimiliki' yang akan ditayangkan di kaca televisyen tidak lama lagi, namun ianya menimbulkan rasa kurang senang netizen.

Klik untuk gambar besar

Tidak kurang juga ada yang menyifatkan pelakon itu seolah-olah senang disentuh oleh mana-mana lelaki. Tidak kurang ada yang menyindir tunangnya seorang yang pemurah kerana membiarkan Intan diperlakukan sedemikian.

Jika sebelum ini, Intan mempertahankan dirinya dengan membalas komen netizen, namun kali ini tiada komen balas daripada pelakon tersebut. Kalau ikutkan Intan hanya menjayakan watak sahaja dan mungkin tunang pun faham kerjayanya sebagai pelakon.

www.myartis.com / Sumber & foto: CARI Forum & Instagram Intan Najuwa

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


6 GAMBAR - NOH HUJAN & MIZZ NINA DI TANAH SUCI

Gambar-gambar Noh Hujan dan isterinya, Mizz Nina yang kini berada di Tanah Suci bagi menunaikan umrah.

"Alhamdulilah, all praise & thanks is for Allah, our Master & Creator who has no partners. I am so grateful to be back in Madinah, I make doa for those who haven't been yet, that one day you will be here soon, insyaAllah. This is the best place in the world to be... after Makkah 💙," ujar Nina di laman IGnya.

Jom tengok!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


PUNCA PUTUS TUNANG - SUFIAN TAK DAPAT SEDIA WANG HANTARAN?

Kita semua mengetahui hubungan antara penyanyi Sufian Suhaimi dan pelakon Elfira Loy sudah pun berakhir selepas permulangan cincin pertunangan dilakukan mengikut adat.

Walaupun ia sudah berakhir, namun peminat masih berteka-teki dan membuat spekulasi sendiri mengenai punca perpisahan mereka.

Terbaru, ada mendakwa kegagalan penyanyi yang popular menerusi lagu 'Terakhir' itu menyediakan wang hantaran menjadi punca.

Klik untuk gambar besar

Seorang individu bernama '@rayzman123' menerusi Instagram mendakwa maklumat tersebut kononnya diperolehi beliau apabila didedahkan oleh seorang kenalan rapat keluarga Elfira.

Jelasnya, Sufian tidak dapat menyediakan wang hantaran seperti diminta keluarga Elfira. Perkara tersebut didedahkan melalui ruangan komen pada satu laporan daripada mStar Online.

Bagaimanapun, ramai meragui kesahihan maklumat tersebut dan meminta individu itu tidak mengeruhkan lagi keadaan yang sudah selesai.

Manakala menerusi laporan Utusan Online, Sufian meminta agar peminat tidak terus membuat spekulasi liar mengenai punca perpisahan mereka.

Menurut Sufian, perit buat mereka menghadapi dugaan ini, jadi biarlah mereka saja tahu kebenaran disebalik perpisahan yang berlaku.

Kami juga tidak pasti sejauh mana kesahihan maklumat berkenaan. Biarlah mereka mengunci kebenaran disebalik perpisahan mereka daripada membangkitkan dan membuatkan ramai hati terluka.

www.myartis.com / Sumber: mStar & Utusan

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


NETIZEN: "JANGAN BERLAGAK BAGUS, YOU ARE JUST A WAITER" - INI BALAS ZARUL

Menerusi laman Instagram, penyanyi dan pelakon Zarul telah meluahkan rasa kesal terhadap kata-kata seorang individu yang menghina kerjaya pramugara. Dalam komentar yang ditulis di ruang saluran YouTube Zarul, pengguna itu menyatakan ketidakpuasan hatinya terhadap sikap segelintir pramugara yang berlagak: "Satu benda yang penumpang tak suka pasal cabin crew, jangan nak berlagak macam bagus. You are just a waiter," tulis pengguna itu.

Bagaimanapun, komen amarah pengguna itu memakan diri apabila Zarul bertindak membalas dan memuatnaik paparan skrin di laman media sosial Instagramnya baru-baru ini. Kata Zarul, sikap berlagak bukan terletak pada pekerjaan individu sebaliknya diri sendiri.

"Salam, pertama sekali terima kasih untuk komen. Buat pengetahuan anda sikap berlagak bukan hanya kru sahaja selagi kita ni manusia kita takkan terlepas dari melakukan kesilapan. Setiap orang ada buat salah dan kalau awak cakap cabin crew ini setakat waiter awak silap besarlah. Kalau saya cerita panjang-panjang pun bukannya awak faham. Jadi, saya tak mahu membazirkan masa. Dan satu lagi, komen awak ni pun boleh tahan berlagak dengan huruf besarnya," tulis Zarul membalas komen pengguna itu.

Netizen bagaimanapun masih menyebelahi Zarul dan menganggap komen sedemikian tidak menjadi barah kepada sesiapa. Hingga ada yang menyifatkan tindakan pengguna itu bermotif cemburu kerana tidak mampu mengejar impian bergelar pramugara suatu ketika dahulu.

Klik untuk gambar besar

www.myartis.com / Sumber & foto: Astro Gempak & Instagram Zarul Umbrella

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AKIM AHMAD BERHARAP DAPAT TEMAN STACY BERSALIN

Bakal menimang cahaya tidak lama lagi iaitu pada hujung bulan ini, penyanyi Akim Ahmad mengakui bahawa dirinya  gementar menantikan kelahiran bayi sulungnya.

Pada masa sama, suami kepada penyanyi, Stacy Anam ini juga sudah bersedia untuk menghadapinya.

"Sekarang ini, Stacy sedang menunggu hari yang dijangkakan bersalin pada hujung bulan ini. Alhamdulillah, saya juga sudah menyediakan semua kelengkapan bayi. Tapi, saya juga sangat gementar sebenarnya kerana jadual saya yang agak padat," kata Akim.

Klik untuk gambar besar

Dalam pada itu, Akim juga berharap dapat berada disamping isterinya ketika bersalin. Ini kerana Akim menerusi kumpulannya Akim & Majistret kini sibuk dengan program Mentor Millenia 2017 selain bakal mengadakan konsert di Dewan Filharmonik Petronas pada 20 Februari depan.

"Sebab itu, saya bimbang andai Stacy bersalin ketika saya sedang sibuk atau sedang membuat persembahan. Apa pun saya berharap agar dapat menemaninya ketika bersalin nanti," tuturnya.

Sumber: Media Hiburan

Foto: Akim Ahmad IG & Stacy Anam IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


NYANYI LAGU RAP DI MAJLIS AGAMA - USTAZ KURANG SENANG DENGAN WARIS

Baru-baru ini, sebuah video yang dikongsikan di media sosial yang memaparkan seorang penyanyi lelaki dilihat membuat persembahan hip hop ketika berlangsung di sebuah majlis agama, telah tular.

Apa yang menjadi perhatian ramai, rata-rata netizen mengatakan lelaki tersebut merupakan penyanyi rap kelahiran Negeri Sembilan, Waris. Lebih menjadi perdebatan netizen, persembahan Waris itu mendapat reaksi kurang senang daripada ustaz yang berada di situ.

Dalam video tersebut, ustaz kelihatan menunduk sambil memegang kepalanya, manakala beberapa individu lain memandang Waris dengan reaksi kurang senang.

Klik untuk gambar besar

Perkongsian video itu mendapat pelbagai reaksi daripada netizen yang turut mengkritik persembahan penyanyi itu dikatakan tidak sesuai di majlis berkenaan.

Dalam pada itu, ada netizen meluahkan rasa simpati dengan golongan agamawan yang hadir sepatutnya disajikan dengan alunan selawat atau qasisah. Bagaimanapun, tidak dapat dipastikan lebih lanjut mengenai majlis dan lokasi dimana acara itu diadakan.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


IZREEN AZMINDA: "SAYA ANGGAP SUDAH SELESAI, DIA JUGA HARAMKAN SAYA POST GAMBAR ANAK-ANAK DIA DI IG SAYA"

"Tak perlulah saya komen lanjut kerana tidak mahu keruhkan lagi keadaan. Saya anggap perkara ini sudah selesai. Dia juga haramkan saya post gambar anak-anak dia di IG saya," demikianlah kata pelakon Izreen Azminda.

Kenyataan Izreen itu adalah berhubung konflik membabitkan dirinya dengan bekas madunya, Intan Liana Saleh dimana ia kembali menjadi perbualan hangat netizen apabila masing-masing berbalas kenyataan di media sosial dengan luahan rasa tidak puas hati berkaitan hal anak-anak.

Nampaknya, kemelut antara Izreen dan Intan bagaikan tiada kesudahan walau kedua-duanya kini bahagia bersama pasangan masing-masing. Susulan perang mulut itu, Izreen atau nama sebenar Izreen Azminda Aznam, 37, berkata Intan tidak membenarkan dia untuk berkongsi gambar anak-anak tirinya di Instagram.

Klik untuk gambar besar

Pertikaian dikatakan berpunca apabila Intan melarang pelakon itu berkongsi gambar anak tirinya di media sosial. Mereka dilihat memilih untuk berkongsi luahan rasa tidak puas hati itu menerusi IG Story masing-masing.

Dalam satu perkongsian sebelum ini, Izreen juga berkata dia terbuka untuk mengadakan pertemuan dengan Intan bagi menyelesaikan segala sengketa antara mereka.

Untuk makluman, Izreen mendirikan rumah tangga dengan pemuzik Muhamad Radzi Abdul Wahid atau Ude pada Ogos 2017. Mereka dikurniakan dua orang cahaya mata iaitu Aaron Ibrahim dan Ali Idrees.

Izreen juga mempunyai seorang lagi anak lelaki iaitu Adrian Umar hasil perkahwinan terdahulu. Ude merupakan bekas suami kepada Intan dan hasil perkahwinan terdahulu mereka dikurniakan dua orang cahaya mata iaitu Arish Muqri dan Ariq Muqri.

Sementara itu, bercakap tentang perkembangan kerjaya lakonan, kata Izreen dia belum bersedia untuk kembali ke lokasi kerana usia anak-anak yang masih kecil.

"Saya hanya terima tawaran untuk terlibat dalam program televisyen sahaja kerana penggambaran tidak terlalu lama. Manakala untuk berlakon pula memang tidak terima lagi buat masa sekarang kerana mahu beri fokus kepada anak-anak. Saya menguruskan anak-anak sendiri tanpa menggunakan khidmat pembantu. Jadi susah untuk keluar dalam tempoh terlalu lama," jelasnya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ANAK KECIL SUARA 'HEBAT' - PART 2

Video anak kecil dari Brunei ini sudah ditonton lebih daripada 141,000 penonton seluruh dunia kerana kehebatan suaranya. Jika dulu dia menyanyikan lagu ‘Awan Yang Terpilu’ nyanyian asal oleh Ning Baizura... terbaru dia menyanyikan pula “Takkan Berpaling Darimu” nyanyian asal, Rossa.

Ramai yang kata budak ini mempunyai bakat 'superb' dan mampu memenangi sebarang pertandingan nyanyian dengan mudah jika mahu bertanding. Namun, bukan semua setuju dengan pandangan itu... ada juga yang membantah dan mencemuh.

Jadi untuk mendapat jawapannya, anda yang nilaikan sendiri...!


DITANYA STATUS PERKAHWINAN, PUTERI SARAH BENGANG: "MASIH ISTERI ATAU JANGAN JADI GANTUNG TAK BERTALI"

"Apa status awak? Masih isteri atau jangan jadi gantung tak bertali," itulah pertanyaan seorang individu yang turut berharap agar pelakon Puteri Sarah tidak ditinggalkan oleh suami tanpa diceraikan dan tanpa nafkah.

Rumah tangga Puteri Sarah bersama pelakon dan pengarah terkenal tanah air, Syamsul Yusof masih lagi menjadi perhatian sesetengah pihak. Menerusi ruangan komen di akaun milik Instagram milik Puteri Sarah, seorang warganet bertanyakan tentang status rumah tangga pelakon tersebut.

Tambah individu itu lagi, dia hanya menyampaikan pesanan bagi pihak rakannya yang meminati Puteri Sarah sebagai artis idola.

"Saya sampaikan pesanan kenalan yang meminati awak sebagai artis idolanya tetapi betul juga katanya, status awak apa?" ujarnya.

Klik untuk gambar besar

Komen itu berjaya mendapat perhatian Puteri Sarah yang bertindak 'membahasakan' individu berikut: "Status nak saman orang," tutur Puteri Sarah.

Bagaimanapun, identiti kepada individu itu tidak diketahui kerana tidak mempunyai gambar profil.

Untuk makluman, Puteri Sarah sebelum ini telah mengambil tindakan undang-undang terhadap Ira Kazar yang didakwa menjadi orang ketiga dalam rumah tangganya bersama Syamsul Yusof.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BEG DICURI, ALIFF SYUKRI RUGI LEBIH 100K - NETIZEN ANGGAP IA PENGAJARAN

Semua pasti mengetahui yang usahawan terkenal Datuk Seri Aliff Syukri menjalani penggambaran muzik video 'Abang Nak Tegur' di Sepanyol.

Namun baru-baru ini, beliau menghadapi dugaan yang tidak disangka apabila beg sandangnya jenama 'salvatore ferragamo' dicuri dan menyebabkan jutawan kosmetik itu kerugian lebih RM100,000.

Aliff menerusi laman Instagramnya telah meluahkan rasa sedih berikutan insiden tersebut dan ia adalah kenangan pahit dalam hidupnya. Malangya, Aliff tetap menjadi mangsa kecaman netizen.

Klik untuk gambar besar

Rata-rata netizen menganggap apa yang berlaku kepada Aliff adalah pengajaran buat beliau yang sentiasa menayang kemewahannya.

Tidak dinafikan mungkin selepas ini Aliff harus lebih berhati-hati dalam setiap perkongsian beliau di media sosial termasuklah kurang mempamerkan segala kemewahan yang beliau ada. Ia mengundang bahaya kepada diri sendiri.

www.myartis.com / Sumber: Aliff Syukri IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


ELISYA SANDHA SELAMAT BERSALIN - SHEILA RUSLY TIMANG CUCU PEREMPUAN

"Saya sangat gembira dan bersyukur atas rezeki ini. Alhamdulillah semua berjalan dengan lancar. Tiada komplikasi setakat ini. Insya-Allah saya akan jaga Elisya dalam pantang dan dibantu besan Mama Sandha," demikian kata pelakon dan penerbit Sheila Rusly, 51, yang meluahkan rasa syukur dan sangat teruja apabila selamat menimang cucu dan menerima ahli baharu dalam keluarganya itu.

Menantunya, pelakon Elisya Sandha, 23, selamat melahirkan anak sulung perempuan hasil perkahwinannya dengan Uzair Haqimy, 26, pada jam 8.40 pagi tadi di sebuah hospital swasta di sini.

Sebelum kelahiran itu, Shiela ada berkongsi dia juga orang pertama yang membelikan barang dan kelengkapan cucu perempuannya. Menurutnya, dia ada mimpi cucunya lahir dan terus bagi nama. Katanya, dia akan gunakan nama itu dan hanya akan dikongsikan Elisya serta suaminya selepas dilahirkan.

Untuk makluman, Elisya yang merupakan adik kepada pelakon Fasha Sandha itu mendirikan rumah tangga bersama Uzair atau Haq pada Ogos tahun lalu.

Klik untuk gambar besar

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"BOLEH TAK HORMATI KELUARGA SAYA?" - ANNA JOBLING KESAL IBU DIHINA, SIAP ADA SAMAKAN SEPERTI 'BIBIK'

"Kenapa perlu hina mak orang sampai begitu sekali. Boleh tak menghormati keluarga saya? Kalau ada masalah, beritahu saya, jangan babitkan mereka. Jangan ganggu keluarga saya sebab ibu saya tak kacau sesiapa pun.

"Apa kalian akan rasa kalau ada seseorang kurang ajar dengan keluarga kalian pula?" kata pelakon berdarah campuran, Anna Jobling yang kesal terhadap segelintir netizen yang tergamak mempersenda dan meninggalkan komen buruk terhadap paras rupa ibunya.

Baru-baru ini tular video di aplikasi TikTok memaparkan beberapa keping gambar Anna bersama ibunya yang menjadi perhatian ramai. Video tersebut mendapat pelbagai reaksi daripada netizen dimana ramai tidak menyangka wanita itu merupakan ibu kandung kepada pelakon berkenaan.

Lebih kesal, ada segelintir netizen menyangkakan wanita di dalam gambar itu merupakan pembantu rumahnya atau pun bibik. Malah, ada yang bermulut celupar mendakwa pelakon itu merupakan anak angkat kerana tidak memiliki wajah seiras ibunya.

Klik untuk gambar besar

Anna berkata, ibunya tidak pernah mengganggu sesiapa dan berharap semua pihak dapat menghormati hati dan perasaan keluarganya. Menurut Anna, walaupun ibunya kerap menjadi sasaran buli siber, namun dia bersyukur jantung hatinya itu kuat dan sentiasa berfikiran positif.

Anna yang mengakui sedih membaca komen negatif itu menjelaskan, ibunya tidak peduli dengan apa diperkatakan ramai kerana apa yang penting adalah untuk memberi fokus pada dirinya.

"Dia sangat kuat dan tak kisah apa orang nak cakap. Dia hanya memberi fokus penuh kepada saya. Jadi terpulang kepada orang luar nak buat apa. Sedih itu memang sudah semestinya sebab ibu saya tak ganggu orang.

"Mungkin sebab saya adalah figura awam, jadi netizen rasa mereka boleh komen apa saja mengenai saya. Kenapa tak nak komen mengenai kerjaya saya je? Tapi nak buat macam mana, netizen kan ada mulut. Mereka akan sentiasa bercakap," tuturnya.

Dalam pada itu, Anna begitu tersentuh apabila peminatnya sentiasa menjadi tulang belakang dan memberikan kata-kaya semangat kepada dia dan ibunya.

"Peminat saya baik dan mereka kenal saya macam mana. Saya bersyukur mendapat sokongan daripada mereka," ujarnya ketika ditemui selepas pementasan teater 'Madu Ku Terpaling Kalut'.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


'BOBO DIMANA' DILABEL HARAM - ALIFF SYUKRI 'NAIK ANGIN'

Nampaknya semakin hari semakin hangat kontroversi penghasilan lagu 'Bobo Dimana' nyanyian Datuk Aliff Syukri, Nur Sajat dan Lucinta Luna diperkatakan.

Sudah banyak sekali teguran yang dibuat mengenai lagu yang didakwa berunsur lucah dan merosakkan minda masyarakat.

Antara yang begitu lantang dan sememangnya tidak pernah menyokong lagu tersebut yang bertentangan dengan ajaran Islam ialah PU Amin.

Sebelum ini, beliau pernah meluahkan juga rasa sedih dan kesal apabila budak sekolah agama juga turut terikut-ikut dengan tarian Bobo Dimana dan membuat aksi 'soft porn'.

Klik untuk gambar besar

Mungkin sudah tidak tahan beberapa kali ditegur dengan tegas oleh PU Amin, hari ini Aliff menerusi akaun Instagramnya memuatnaik video luahan perasaan mempersoalkan tugas seorang pendakwah.

Dalam nada yang agak berang, Aliff berkata adakah kerja PU ini hanya untuk mengecam dan mengutuk dirinya selain mencari publisiti murahan kerana tiada 'job'.

Video tersebut menarik perhatian ramai termasuklah Sajat, Luna dan Safiey Illias. Ketiga-tiga mereka turut turut mengkritik PU Amin dan menggelarnya seorang PU Munafik.

Rata-rata netizen yang menonton video tersebut menganggap tindakan jutawan itu keterlaluan dan mencabar agama. Tidak kurang juga ada netizen yang kecewa melihat Aliff yang langsung tidak boleh ditegur.

Buat netizen, mengapa Aliff ingin melatah sedangkan apa yang berlaku adalah kerana dirinya sendiri.

Apapun, kalau tidak mahu dikecam janganlah lakukan sesuatu perkara yang mengundang fitnah. Ada kalanya kita perlu rendahkan ego dan menerima setiap teguran dengan baik.

ATAU KLIK DISINI UNTUK TONTON VIDEO

www.myartis.com / Sumber: Instagram Aliff Syukri & PU Amin

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"I KENA TEMPIAS... DAMN" - 'KEMBAR' AERIL ZAFREL

Sejak beberapa hari lalu, sekeping gambar bogel mirip wajah pelakon Aeril Zafrel telah tersebar di laman sosial dan ambar yang menunjukkan keseluruhan tubuh seorang lelaki termasuk alat kemaluannya itu mendapat perhatian ramai.

Namun Aeril sendiri menerusi akaun Instagramnya (IG) telah tampil menafikan sekeras kerasnya bahawa individu di dalam foto tersebut bukan dia.

Terbaharu, seorang lelaki berwajah mirip suami kepada Wawa Zainal itu tampil memberitahu dia turut terkena tempias gambar tersebut.

Klik untuk gambar besar

Dikenali sebagai Fattah Abdul, individu itu memberitahu perkara tersebut menerusi IG miliknya.

"Aeril Zafrel, I kena tempias gambar bogel tu. Damn," tulisnya pada entri tersebut sebelum dipadamkannya.

Wajah lelaki yang difahamkan seorang pereka fesyen itu dikatakan hampir serupa dengan Aeril, malah penampilan berjambang juga sama.

www.myartis.com / Sumber: Astro Gempak

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DIMINTA MENYANYI BULAN RAMADAN - JAMAL ABDILLAH 'TERKEJUT'

Awalnya dia ingat hanya diundang untuk hadir dalam satu majlis amal di bulan Ramadan. Namun apabila diberitahu dikehendaki menyanyi, penyanyi tersohor negara Jamal Abdillah agak terkejut kerana dia tidak mengetahui perkara tersebut.

"Perkara itu tidak dimaklumkan secara terperinci kepada saya ketika pihak pengajur acara 1001 Malam Majlis Berbuka Puasa 2014 membuat tawaran tersebut.

Klik gambar untuk size besar - Jurufoto: Nur Ain

"Saya ingatkan saya hanya perlu hadir sahaja dan tiada persembahan nyanyian kerana kebiasaannya pada bulan puasa hanya bacaan doa dan solat terawih sahaja," ujar Jamal ketika ditemui di Pusat Dagangan Dunia Putra (PWTC), Kuala Lumpur, semalam.

Untuk info, majlis tersebut khabarnya akan diadakan pada 19 Julai iaitu dihari pertama puasa di PWTC. Ia adalah anjuran Persatuan Kebajikan Persona Selangor dan Kuala Lumpur dengan kerjasama Star Illusionsz Resources.

Apa yang menarik, penyanyi veteran dari Indonesia iaitu Endang S Taurina turut diundang menyerikan majlis.

"Saya hanya akan melakukan persembahan selepas selesai solat terawih itupun jika pihak penganjur masih mahukan saya menyanyi. Namun mereka perlu ikut syarat saya," tambah Jamal.

"Ini bukan konsert atau acara nyanyian kita hanya mahu Jamal untuk menyanyikan lagu ketuhanan yang sesuai dengan bulan Ramadan untuk hiburan tetamu yang hadir.

"Kita akan berbincang semula dan menjelaskan perjalanan majlis tersebut kepadanya selepas ini," jelas penaung persatuan tersebut Datin Rosmina Mohd Arshad.

Katanya lagi, majlis berbuka puasa tersebut adalah bagi membantu insan yang kurang berkemampuan seperti anak-anak yatim dan ibu-ibu tunggal. "Sesiapa yang mahu membuat amal bolehlah menghubungi talian 017-4040001," tambahnya.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


POSITIF COVID-19 AWAL MEI - MARSHA MAKIN PULIH, SELESAI KUARANTIN

"Setahu saya setiap orang yang dijangkiti Covid-19 akan mengalami gejala berbeza. Ada yang tiada gejala langsung dan itu sebenarnya lagi bahaya kerana dia sendiri tidak tahu sudah positif virus itu," itulah kata pelakon Marsha Milan yang mengesahkan dia memang dijangkiti Covid-19 pada awal Mei lalu selain mengalami jangkitan di paru-paru.

Disebabkan itu, bekas pelajar Akademi Fantasia musim ketiga (AF3) itu perlu mendapatkan rawatan intensif di Hospital Tuanku Ja'afar (HTJ), Seremban sebelum dipindahkan ke Pusat Perubatan Pantai, Bangsar, di sini.

Marsha ketika dihubungi media berkata, dia baru dibenarkan keluar dari hospital dan keadaannya semakin pulih serta selesai menjalani proses kuarantin.

"Alhamdulillah keadaan kesihatan saya berada pada tahap pemulihan. Namun, hingga kini walaupun virus Covid-19 dalam badan saya sudah tak aktif, tapi deria bau saya seperti lambat sikit kerana masih belum pulih 100 peratus," katanya.

Klik untuk gambar besar

Mengulas mengenai gejala awal dialaminya, Marsha berkata, dia mengalami gejala sakit dada seperti ada yang menindih, diikuti batuk kering dan semput. Marsha berkata, pengalaman dirawat di hospital kerajaan dan swasta membolehkan dia tahu apa situasi sebenar di hospital ketika ini.

"Saya lihat sendiri keadaan di hospital memang sangat padat dengan pesakit terutamanya di Unit Rawatan Rapi (ICU). Saya juga kasihan melihat bayi seawal usia 40 hari disahkan positif Covid-19.

"Begitu juga kanak-kanak dan warga emas. Saya turut kasihan melihat petugas barisan hadapan iaitu doktor dan jururawat yang bertugas dengan memakai pekaian perlindungan diri (PPE) bertungkus lumus merawat pesakit setiap hari," ujarnya.

Marsha berkata, dia bersetuju dengan tindakan tepat yang dibuat kerajaan melaksanakan Sekatan Pergerakan Penuh (SPP) di seluruh negara bermula hari ini hingga 14 Jun ini.

Tambahnya lagi, kita semua harus terus kekal duduk di rumah dan sama-sama berikan kerjasama yang diperlukan serta bersatu memikul tanggungjawab untuk memutuskan rantaian Covid-19 ini.

Pada 22 Mei lalu, Marsha menerusi hantaran di Instagram berkongsi khabar sedih mengenai bapa mentuanya, Datuk Seri Mohamed Ismail Mohamed Othman yang meninggal dunia akibat Covid-19.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AEDY ASHRAF 'KABURKAN KAKI' - NETIZEN TANYA 'SOROK TATU KE'?

Pelakon Aedy Ashraf menerusi laman Instagram telah memuatnaik gambara dirinya bersama sebuah kereta berwarna merah. Pada awalnya mungkin ingin mempromosikan kereta, tapi lain pula jadinya apabila Aedy menyunting kakinya menjadi kabur.

Dek kerana itu, ramai yang mendakwa pelakon drama bersiri 'Cinta Tiada Ganti' itu cuba menyembunyikan tatu yang ada pada kakinya.

Dalam gambar tersebut, menunjukkan Aedy menyandar di sebelah keretanya, namun mata netizen lebih tertumpu kepada kakinya yang dikaburkan. Terus netizen membuat spekulasi sendiri.

Klik untuk gambar besar

Sebelum ini juga Aedy pernah terpalit dengan kontroversi tatu di belakang tubuh badannya ketika bercuti di sebuah tempat peranginan. Namun difahamkan tatu berkenaan tatu tiruan yang saja dilukisnya.

Dalam pada itu, di ruangan komen ada juga yang mempertahankan Aedy dengan mengatakan mungkin kakinya mempunyai tatu tiruan. Tindakan Aedy mengaburkan kaki itu untuk mengelakkan perbalahan di media sosialnya.

Apapun, kami pun tidak pasti mengapa Aedy kaburkan kakinya. Rasanya kalau betul ingin menyembunyikan sesuatu di kaki baik 'photoshop' saja atau tidak memuatnaik gambar gaya seperti itu.

www.myartis.com / Sumber & foto: Media Hiburan & Instagram Aedy Ashraf

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


UNDUR DIRI DARI SINAR FM SELEPAS 14 TAHUN - ABBY FANA NAFI BERHENTI, TAPI KONTRAK TIDAK DISAMBUNG

Abby Fana atau lebih mesra menggelarkan dirinya sebagai Kak Bed akhirnya mengundur diri dari menjadi penyampai radio di Sinar FM dan hari Khamis lalu iaitu 31 Disember merupakan hari terakhirnya bertugas, selepas 14 tahun berkhidmat.

Abby mengakui dia menerima banyak persoalan daripada ramai pihak yang ingin mengetahui punca dia mengambil keputusan untuk berhenti.

Bagaimanapun, Abby menjelaskan tiada istilah dia berhenti atau bersara namun ia disebabkan kontraknya tidak disambung bagi memberi laluan kepada penyampai radio yang lebih segar dan baharu.

"Ramai yang tanya kenapa saya berhenti, saya jawab secara ringkas... saya tidak berhenti dan tidak bersara. Cuma kontrak saya tidak disambung dan saya tak boleh jawab bagi pihak pengurusan.

"Cuma, saya rasa dah tiba masa untuk saya beri laluan kepada penyampai yang lebih fresh, dengan adanya yang baru. Sebab 14 tahun dahulu masa saya bermula di Sinar, seseorang perlu kosongkan tempat untuk saya.

Klik untuk gambar besar

"Jadi, itulah dia lumrah kehidupan. Setiap permulaan ada pengakhiran dan setiap pertemuan, ada perpisahan. Tapi saya harap sangat, ukhwah yang terjalin antara kita dapat diteruskan kalau boleh buat selamanya," katanya.

Penyampai radio berusia 54 tahun itu berkongsi berita sedih tersebut menerusi video yang dimuat naik di laman Instagram miliknya.

Rata-rata netizen meluahkan rasa sedih dengan berita tersebut memandangkan Abby atau nama sebenarnya Habsah Omar antara penyampai radio yang disegani.

Dalam pada itu, Abby meluahkan rasa syukur dan berterima kasih atas sokongan serta kasih sayang yang diberikan pendengar setianya sepanjang 20 tahun berkhidmat dalam bidang tersebut.

Malah Abby turut berasa terharu dengan reaksi positif yang diterima biarpun menganggap dirinya bukanlah seorang penyampai radio yang terkenal.

"14 tahun yang indah... syukur Alhamdulillah. Terima kasih semua diatas sokongan dan kasih sayang anda selama ini. Semoga dipermudahkan langkah-langkah kita seterusnya di tahun 2021.

"Saya ingin mohon maaf sebab lewat memaklumkan tentang hari terakhir saya di Sinar sebab tak tahu macam mana nak beritahu. Rasa-rasanya ramai yang sudah tahu 31 Disember 2020 merupakan hari terakhir saya di Sinar.

"Sebenarnya saya rasa terharu bila ramai yang beri reaksi dan ramai juga yang terkejut sebab maklumlah... saya ini hanya penyampai radio biasa. Tak ada luar biasa atau istimewa.

"Namun begitu, saya nak anda tahu yang saya rasa amat dihargai dan terharu. Terima kasih sangat diatas sokongan anda selama ini. 14 tahun di Sembang Sinar dan secara keseluruhan 20 tahun," ujarnya.

www.myartis.com / Sumber & foto: mStar & Instagram Abby Fana

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"COVID-19 TERIMA KASIH BAGI KAMI KUARANTIN..." - ISTERI FARHAN KINI HAMIL

"Dah 5 tahun tak pernah fikir nak cari benda ni.. Tut tup semalam loya-loya muntah ingat sebab angin berpuasa. Tapi bila adik petrol pump tegur 'akak ok ke nampk macam tak ok je tah tah berisi kot, maklumla memang musim dia ni' terus gabra. Pagi ni p cari juga benda ni," tulisnya.

"Rasa macam dapat anak pertama je dia punya teruja bila dia bagi 2 calit kat situ.. Alhamdullilah rezeki Ramadan, Covid-19 terima kasih sebab bagi semua kena kuarantin ada kebaikan juga ye. Mungkin terlalu awal untuk menunjuk tetapi perasaan teruja dia lain macam sikit sebab dah lama sangat tak dapat berita ni.. Maaf tau," demikian tulis Erin, isteri kepada pendakwah bebas, Farhan.

Isteri Farhan atau nama penuhnya Nik Ahmad Farhan, yang berkongsi berita bahawa dirinya kini berbadan dua menerusi laman Instagram miliknya itu memberithu pada mulanya dia menyangka rasa mual yang dialami berikutan sedang berpuasa.

Klik untuk gambar besar

Bagaimanapun, Erin atau nama sebenarnya Noorainul Naqim Mohd Radzi, 40, membuat ujian kehamilan selepas ditegur oleh seorang pekerja stesen minyak. Pemilik nama Noorainul Naqim Mohd Radzi, 40, itu turut memuat naik foto ujian kehamilan yang menunjukan dua tanda bermaksud hamil. Rata-rata netizen mengucapkan tahniah dan mendoakan agar urusan wanita itu dipermudahkan.

Terdahulu, nama pasangan ini kontroversi di kalangan media dan umum apabila Farhan mengumumkan telah mengahwini seorang janda anak lapan di Makkah. Perkahwinan itu didakwa tidak mendapat restu isteri pertamanya namun kenyataan telah disangkal oleh Fatin.

Pendedahan pernah didampingi oleh 18 wanita yang menawarkan diri untuk menjadi isteri Farhan kembali mencetuskan ketegangan di media sosial. Dan terbaharu, seorang peguam wanita mendedahkan Farhan telah menceraikan Fatin menerusi aplikasi WhatsApp dan terbang ke China bersama isteri keduanya. Fatin turut mengaku telah diceraikan Farhan menerusi WhatsApp pada 3 Disember tahun lalu.

www.myartis.com / Sumber: mStar & Astro Gempak

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"TOLONGLAH KAMI BENAR-BENAR MEMERLUKAN WANG ITU..." - CALIPH BUSKERS MERAYU PENGANJUR LUNASKAN BAYARAN RM10,000

"Untuk dua hari persembahan, kami sepatutnya menerima bayaran yang sudah dipersetujui dengan penganjur sebanyak RM10,000. Namun, sehingga sekarang masih belum mendapat bayaran itu walaupun separuh daripadanya.

"Pihak penganjur memberi pelbagai alasan penangguhan bayaran kepada kami, dan setakat ini tidak diselesaikan lagi. Kami (Caliph Buskers) sudah banyak bertolak ansur, jadi mohon bayarlah wang persembahan dijanjikan itu.

"Anggota Caliph Buskers ini insan 'istimewa'. Jadi, kami sangat memerlukan wang itu untuk menyara keluarga kerana pembabitan dalam karier seni adalah punca pendapatan kami. Ditambah, sekarang cuti sekolah dan kami pun nak bawa anak jalan-jalan juga.

"Selain itu, kami sebenarnya sudah menolak beberapa undangan persembahan lain kerana mahu memenuhi 'show' penganjur terbabit. Apatah lagi, mereka berjanji untuk membayar kami selepas selesai membuat persembahan," kata pemain dram kumpulan Caliph Buskers, Fendy Adlun.

Kumpulan Caliph Buskers merayu pihak penganjur 'show' (persembahan) yang disertai mereka pada 9 dan 10 Disember lalu di Pulau Pinang agar melunaskan bayaran RM10,000 seperti dijanjikan.

Klik untuk gambar besar

Jelas Fendy, semua ahli Caliph Buskers berserta kru mereka yang terbabit sama pada persembahan itu sangat memerlukan wang berkenaan.

Dalam masa sama, Fendy menjelaskan, perkongsian dibuat di Instagram kumpulan, bukan berniat mahu mengeruhkan keadaan dengan pihak terbabit, namun sekadar meluahkan situasi dihadapi mereka.

Ditanya kenapa Caliph Buskers tidak mengambil wang pendahuluan sebelum persembahan, Fendy berkata, mungkin mereka terlalu berlembut dan akhirnya menjadi mangsa pihak berkenaan.

Mengenai tindakan undang-undang, Fendy memberitahu, Caliph Buskers masih dalam perbincangan lanjut untuk mengambil tindakan seterusnya. Ini kerana katanya, kalau boleh biarlah dapat diselesaikan secara baik dan segera.

Selain Fendy,  Caliph Buskers dianggotai Azmi Saat sebagai vokalis, Zaki Ismail (pemain gitar bass) dan Nirwan Zainalabidin (pemain gitar).

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ZAMANI SLAM LARIKAN DIRI DARI RUMAH PENGASIH

Vokalis kumpulan Slam, Zamani Ibrahim, 44, yang sedang menjalani rawatan pemulihan penyalahgunaan dadah di Rumah PENGASIH dikatakan telah melarikan diri dari pusat pemulihan itu, malam kelmarin.

Yang Dipertua Persatuan PENGASIH Malaysia, Datuk Yunus Pathi Mohd, berkata penyanyi itu dikesan menaiki sebuah kereta berwarna putih bersama dua individu yang tidak dikenali pada jam 10.26 malam tadi.

"Kereta itu dilihat memasuki kawasan Rumah PENGASIH dan terus berlalu pergi berdasarkan penelitian rakaman kamera litar tertutup," ujarnya dipetik sebagai berkata.

Sehubungan itu, Yunus berkata, laporan polis sudah dibuat berhubung kejadian itu.

Sementara itu, sumber terdekat Zamani menjelaskan isu melarikan diri tidak timbul kerana tiada perintah mahkamah untuk menempatkan beliau di pusat rawatan berkenaan.

Sebelum ini, Zamani didenda RM5,500 atau 18 bulan penjara selepas mengaku bersalah di Mahkamah Majistret Kuala Lumpur atas pertuduhan memiliki dan mengambil dadah pada 21 Januari lalu.

Zamani turut diperintahkan menjalani pengawasan di bawah Agensi Antidadah Kebangsaan (AADK) selama dua tahun.

Sumber: BH

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


BELUM SEDIA AMBIL ANAK ANGKAT - ISTERI AZMI SAAT MAHU CUBA DAPAT ZURIAT SENDIRI SEKALI LAGI

"Buat masa sekarang belum lagi terfikir nak ambil anak angkat. Dahulu saya pernah la tanya kepada isteri, dia kata kalau boleh tak nak la sebab kita masih berpeluang ada anak sendiri. Banyak juga pengalaman orang yang dah ambil anak angkat baru beberapa bulan, tiba-tiba mengandung pula. Jadi, takut nanti terbahagi kasih sayang.

"Sementara ada peluang ini, lebih baik kita cuba. Saya cakap dekat isteri kalau nak cepat, kita buat rawatan IUI. Tapi dia suruh tunggu sebab takut nanti dah buat tak menjadi, lagi kecewa," itulah kata vokalis kumpulan Caliph Buskers iaitu Azmi Saat yang memberitahu dia dan isterinya, Nazira Muhammad, 35, tidak mempunyai perancangan untuk mengambil anak angkat.

Menurut Azmi atau nama sebenarnya Khairul Azmi Mohd. Saat, mereka masih mempunyai peluang untuk mencuba mendapatkan zuriat sendiri. Malah, penyanyi berusia 34 tahun ini juga pernah mencadangkan kepada Nazira untuk membuat rawatan kesuburan intrauterine insemination (IUI) namun isterinya menolak.

Azmi hanya sempat bergelar bapa selama tiga hari selepas bayi sulungnya yang diberi nama Khairul Afnan meninggal dunia akibat kegagalan fungsi otak. Zuriat yang ditunggu-tunggu sejak 10 tahun itu menghembuskan nafas terakhir dalam pangkuan ibunya, Nazirah di sebuah pusat perubatan di Kuala Lumpur.

Klik untuk gambar besar

Berkongsi mengenai sambutan Hari Raya Aidilfitri, Azmi memberitahu dia dan isteri pulang ke kampung di Terengganu selama tiga hari dan seterusnya ke Johor dengan menaiki kapal terbang. Azmi menganggap suasana raya seperti kebiasaan memandangkan isterinya setiap minggu akan menziarahi pusara arwah anak sulung mereka.

"Tahun ini, beraya di Terengganu kampung isteri selama tiga hari selepas itu di kampung saya pula di Johor. Kami naik kapal terbang saja balik kampung. Saya rasa suasana raya sama saja sebab lagipun dah beberapa bulan arwah meninggal dunia. Tak ada kaitan dengan raya, tapi boleh kata setiap minggu nak kena pergi kubur anak... nak lepas rindu.

"Dia kata dah boleh terima kehilangan itu tapi perasaan rindu saja tak boleh nak hilang. Jadi, kena layan saja. Kami pun tak pernah rasa beraya dengan anak, jadi tak ada apa la," ujar Azmi yang mendirikan rumah tangga dengan Nazira, seorang penjawat awam yang juga Orang Kelainan Upaya (OKU) cacat penglihatan pada 2011.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ALIF SATAR MUNGKIN JADI PILOT JIKA MENANG 1 JUTA OIAM

Menerusi muat naik terkini di laman Instagram, penyanyi dan pelakon Alif Satar telah berkongsi mengenai kisah pembabitan awalnya di dalam industri seni tanah air.

Dalam status tersebut, Alif yang juga seorang pengacara itu memaklumkan dia sebenarnya mempunyai misi peribadi ketika menyertai program realiti nyanyian, One In A Million pada tahun 2006.

Menurut penyanyi lagu 'Jangan Nakal' itu lagi, dia sebenarnya merancang mahu menggunakan wang kemenangan berjumlah RM1 juta itu untuk membiayai kos pembelajarannya di akademi penerbangan untuk bergelar seorang pilot.

Bagaimanapun, bapa kepada tiga orang cahaya mata ini terpaksa berpuas hati untuk menamatkan saingan ditempat ketiga di belakang penyanyi, Faizal Tahir dan juaranya, Suki.

"How it all started. Dari kecik asyik dok fikir nak jadi pilot. Tapi dulu, mama ayah alif cakap kalau nak amik license kena fikir mana nak cari duit sendiri untuk bayar fees and there was the show 'ONE IN A MILLION'.

Klik untuk gambar besar

"Aku pikir, "kalau menang sejuta ni, aku boleh masuk flying academy". Sekali, tak menang daa. Kita cuma boleh merancang, yang menentukan tetap Dia" tulisnya.

Dalam pada itu, Alif turut memberitahu, dia sehingga kini masih lagi belum berhenti berharap untuk mengecar cita-cita zaman kanak-kanaknya itu.

"Indeed, Allah's plan for us is better, Alhamdulillah. Still not letting go of my childhood dream though, I want that PPL! p/s swipe left tengok pilot botak," kongsninya lagi.

Menerusi ruangan komen, rata-rata netizen menyatakan pandangan yang sama selain turut mendoakan semoga Alif berjaya mencapai cita-citanya itu. Dalam perkembangan lain, Alif juga kini dilihat sibuk menguruskan bisnes cendawannya yang diberi nama Shroom.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


NGALIR AIR MATA BACA YASIN - FARA FAUZANA MULA INSAF?

Gambar majlis kesyukuran Fara Fauzana sempena hari lahirnya yang ke 34 pada 7 Februari lepas. Memang manis bila Fara bertudung.

Apa yang menarik ialah apabila Fara mengalirkan air mata ketika membaca surah Yasin seolah dia merasa insaf dalam usia yang makin meningkat. Jika benar begitu, tahniah diucapkan dan moga Fara terbuka hati untuk berubah. Amin.

Klik gambar untuk size besar

Gambar atas: Fara mengalirkan air mata ketika membaca surah Yasin

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS


SELEBRITI TIKTOK, IJAM PETRA DISIHIR RAKAN BAIK?: "SAYA MINTA AMPUN SANGAT-SANGAT..."

Selebriti Tik Tok, Ijam Petra akhirnya tampil mendedahkan situasi sebenar yang dilaluinya selepas dua minggu menghilangkan diri. Kata Ijam, dia berdepan sakit misteri namun kini sudah semakin pulih dan boleh bangun biarpun masih perlu meneruskan rawatan.

"Pada siapa yang DM saya, saya minta maaf saya tidak sempat balas satu per satu. Terima kasih di atas doa semuanya, moga Allah bagi kesembuhan kepada saya dan juga Allah rahmati kalian semua.

"Kalau saya ada buat salah ke, saya minta maaf, kita ni manusia. Kadang-kadang kita tidak tahu. Kita rasa kita buat kebaikan tapi orang benci kita. Saya minta maaf sangat-sangat. Saya minta maaf kalau buat orang sakit hati.

"Doakan saya, saya minta maaf. Mungkin kalau ini takdir Allah untuk saya, saya reda. Ujian saya, saya reda. Doakan saya untuk saya terus kuat. Alhamdulillah saya boleh bangun, jalan, boleh makan. Saya minta ampun sangat-sangat kalau saya ada salah silap," rayu Ijam.

Klik untuk gambar besar

Sementara itu, ada antara pengguna media sosial Twitter yang turut berkongsi tangkap layar daripada komen yang dibalas oleh Ijam sendiri.

"Memang kawan baik sendiri yang buat, Ijam tahu siapa cuma Ijam doakan dia dipermudahkan urusan," tulisnya.

Ijam sebelum ini terkenal di ruangan Tik Tok menerusi rangkaian video nasihat yang berunsurkan komedi berserta tagline 'risau kadang-kadang'.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


DOA PEMINAT KE 'JINJANG PELAMIN' - DAYANG HARGAI, HAEL AMINKAN

Ramai peminat yang berharap hubungan Dayang Nurfaizah dan Hael Husaini akan melangkah ke fasa lebih indah selepas baru-baru ini melihat perkongsian gambar mereka berpakaian sedondon ketika beraya bersama yang dimuatnaik di laman Instagram. Melihat penerimaan peminat dari sudut positif, Dayang secara peribadi mengakui, serasi dengan Hael kerana penyanyi itu ialah antara rakan artis yang paling rapat dengannya.

"Saya tahu ramai peminat mendoakan dan mengharapkan perkara yang baik akan berlaku dalam hidup kami. Dalam hal ini, saya tidak perlu melatah, sebaliknya melihat penerimaan itu dari sudut positif. Saya juga anggap gosip mengaitkan saya dan Hael sebagai perkara biasa kerana kami memang rapat serta selesa bekerjasama. Mungkin kerana itu, peminat mengharapkan hubungan kami lebih daripada sekadar kawan.

"Apa yang saya boleh katakan, Hael antara rakan duet paling serasi dengan saya. Dia mampu memberikan magis setiap kali kami tampil di pentas dan ia membuatkan saya selesa setiap kali bergandingan dengannya," katanya ketika mengulas mengenai foto yang diambil bersama anak saudaranya, Zahraa Aiesha dan anak angkat Hael, Helena.

Baru muncul dengan single rancak, 'Sebentar' ciptaan Faizal Tahir, Faizal Tahir, Mage, Mike Chan dan Romeo, Dayang dilihat sebagai antara penyanyi yang berjaya mencipta nama dengan imej bersih, selain tidak pernah dikaitkan dengan mana-mana lelaki.

Klik untuk gambar besar

"Saya belum pernah bercinta, mahupun memiliki kekasih. Setakat ini, tiada siapa yang berani mendekati atau cuba mengetuk pintu hati. Saya memang memilih lelaki yang hendak dijadikan calon suami kerana kalau boleh, perkahwinan itu biar hanya sekali seumur hidup," ujarnya yang bakal menjayakan 'Konsert Dayang Dua Dekad' di Istana Budaya pada 21 Julai ini, sehari selepas sambutan ulang tahun kelahirannya yang ke-38.

Hael yang mula menjadi sebutan selepas dirinya dan Dayang bergabung dalam lagu 'Haram', sekali gus menggondol gelaran Juara Lagu di Anugerah Juara Lagu 33, itu mengakui sentiasa mengaminkan doa peminat yang mengharapkan supaya dia dan Dayang disatukan sebagai pasangan. Penyanyi lagu 'Jampi' itu juga mengakui bahawa Dayang kini adalah wanita yang rapat dengannya.

"Dia (Dayang) antara orang yang rapat dengan saya. Kami kerap berjumpa dan kebanyakan perjumpaan adalah untuk berbincang mengenai kerja. Kahwin ini satu doa dan saya serahkan soal jodoh kepada Allah. Kalau mereka (peminat) doakan, saya aminkan. Selagi benda ini baik, saya okey," tuturnya.

Menurutnya, hubungannya dengan penyanyi lagu 'Lelaki Teragung' itu sangat akrab dan profesional: "Saya memang pernah taksub dengan Dayang dan apabila dapat bekerjasama, ia umpama mimpi yang menjadi kenyataan. Bila dapat bekerjasama dengannya, tentunya saya sangat menjaga hubungan ini secara profesional".

Ditanya mengenai tanda pagar (hashtag) #HaeYang yang digunakan beribu kali di media sosial oleh peminat, Hael menganggap itu sebagai tanda penghargaan peminat: "Sebenarnya, tanda pagar ini dicipta bukan dirancang. Kalau tanya perasaan saya, lebih kepada rasa terharu sebab bagi kami, tanda pagar ini seperti tanda penghargaan.

"Jadi, semua yang dilakukan menjadi perbualan peminat dan mereka ingin mengambil tahu mengenai kami. Dengan adanya tanda pagar ini, akan jadi lebih mudah untuk mereka cari di media sosial," jelasnya yang juga memberitahu, berkemungkinan besar dia dan Dayang akan bersatu lagi dalam projek lain selepas ini.

www.myartis.com / Sumber & foto: Berita Harian, Harian Metro, Instagram Dayang Nurfaizah & Hael Husaini

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


11 GAMBAR - ARTIS & SELEBRITI BERAYA DI TANAH SUCI MEKAH

Aidilfitri akhirnya menjelma. Namun bukan semua artis dan selebriti kita merayakannya di tanahair, ini kerana ada yang mahu merasakan kemeriahan hari raya di Tanah Suci Mekah.

Antara mereka yang merayakannya di Mekah ialah Syamsul Yusof dan isterinya Puteri Sarah Liyana, Azwan Ali dan bekas suami Erra Fazira iaitu Engku Emran.

Syamsul &Sarah sempat bertemu Azwan di Mekah

 SYAMSUL YUSOF
"Selamat hari raya aidilfitri kpd seluruh umat Islam.Ampun & maaf atas segala salah silap tersalah kata.Moga kita semua didalam Rahmat & mendapat pengampunan Allah swt.Ikhlas dr sy Syamsul Yusof & isteri di Kota Mekah".

ENGKU EMRAN
"This is what i doa-ed fr ALL u guys who kirimkan doa after my tawaf wida' earlier tday, it goes sumthing like this : "Ya Allah sesungguh nya engkau maha mengetahui, engkau mengetahui setiap hajat dan doa yg dikirimkan oleh mereka2 di IG ini...maka Ya Allah ya maha besar dan maha berkuasa, engkau tunaikan lah semua hajat2 mereka... ameen" Selamat Hari Raya ALL and Maaf Zahir Batin".

AZWAN ALI
"SALAM SYAWAL 1435H BUAT BILLIONZ MY GREAT FOLLOWERS IN MSIA ! SINGAPORE ! BRUNEI DS ! ALL OVER THE WORLD ! STAY STRONG & KEEP TO ALLAH SWT ! HAVE A BLESSED AIDILFITRI ! LUVVV TRULY DIVA AA".

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS

Follow @myartisdotcom


5 TAHUN DI PERANTAUAN - DIDDY AF4 KONGSI PENGALAMAN BERPUASA 18 JAM DI UK

Kini sedang menyambung pengajian di peringkat PhD di University of Liverpool, penyanyi dan pelakon Diddy Hirdy yang juga bintang kelahiran Akademi Fantasia musim keempat (AF4) itu telah berkongsi pengalaman berpuasa di luar negara.

Menurut Diddy, Tahun pertama ketika membuat Masters di University of Liverpool, bulan puasa merupakan bulan yang sangat mencabar untuk Diddy dan keluarga. Ketika itu Diddy melalui 'culture shock' apabila terpaksa berpuasa lebih 18 jam sehari.

"Masa awal tu, Diddy memang tak pandai kawal tenaga dan juga masa kerana tak pernah lalui bulan puasa yang begitu panjang setiap hari. Masa tu memang rasa terlalu susah sangat kerana sudah terbiasa dengan budaya dan masa berpuasa di Malaysia," tutur Diddy ketika menceritakan pengalaman pertamanya.

Menurut Diddy, pada tahun kedua pengalaman berpuasa semakin mencabar kerana ketika itu adalah tahun pertama Diddy berpuasa di Glasgow, Scotland dan masanya lebih panjang dan cuacanya lebih sejuk biarpun pada musim panas.

Klik untuk gambar besar

"Diddy memang tak tahan sejuk jadi ianya sangat mencabar. Tambahan lagi, ketika itu, isteri Diddy baru sahaja bersalin anak yang kedua, jadi soal masak semuanya terletak di bahu Diddy. Jadi pilihannya adalah berbuka secara sederhana sahaja sehinggalah ibu Diddy datang untuk menjaga isteri Diddy," jelas Diddy kepada Gempak mengingati peristiwa lalu.

Kini sudah masuk tahun kelima Diddy berpuasa di luar negara dengan tempoh masa puasa yang sentiasa melebihi 18 jam setiap hari: "Sudah masuk tahun kelima ini, Diddy dan keluarga sudah agak biasa dengan masa berpuasa yang panjang, serta masa berbuka dan masa bersahur yang agak singkat antara satu sama lain.

"Waktu berbuka adalah pukul 9:20 malam waktu tempatan dan waktu sahur berakhir pula adalah pada pukul 2:30 pagi. Tetapi Diddy juga turut gembira kerana anak sulung Diddy, Nadra Aryssa Jauza, 9 tahun sudah mampu berpuasa penuh dalam tempoh yang panjang itu," kata Diddy.

Beberapa hari lagi kita akan menyambut Aidilfitri dan Diddy serta keluarga juga sudah lima tahun beraya di luar negara: "Diddy ingin ambil kesempatan ini untuk mengucapkan Selamat Hari Raya Aidilfitri kepada ibu Diddy, Kamariah Ahmad, adik beradik Diddy serta ahli keluarga isteri Diddy di Malaysia.

"Diddy harap kesemuanya berada dalam keadaan sihat, dan sentiasa mematuhi SOP yang dikeluarkan oleh Kementerian Kesihatan Malaysia demi memutuskan rangkaian Covid-19," ucap Diddy mengakhiri temu bual bersama Gempak.

Diddy Hirdy atau nama sebenarnya Syamsul Hirdy berkahwin dengan Nor Azah Musa pada tahun 2010 dan dikurniakan dengan dua orang cahaya mata, Nadra Aryssa Jauza dan Abid Syabil yang dilahirkan di Glasgow, scotland.

www.myartis.com / Sumber & foto: Astro Gempak & Instagram Diddy Hirdy

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


AISHAH MAKIN STABIL SELEPAS 5 HARI DIRAWAT

Penyanyi Aishah dilaporkan terus stabil, selepas lima hari selepas dirawat di Hospital Ampang akibat dijangkiti virus COVID-19. Perkembangan terkini Aishah atau nama sebenar, Wan Aishah Wan Ariffin, 56, dikongsi Presiden Kelab Peminat Aishah, Dr Nazlin Nadzri melalui akaun Instagram (IG) rasmi kelab peminatnya, @aishahfcff_official, sebentar tadi.

"Saya hubungi Aishah secara langsung dan dimaklumkan keadaannya makin baik. Bantuan oksigen sudah boleh dikurangkan. Namun, penggunaan alat bantuan pernafasan masih diperlukan," katanya.

Menerusi entri yang dikemaskini beberapa minit kemudian, peminat turut dimaklumkan mengenai keadaan Aishah yang baru selesai menjalani pemeriksaan imbasan tomografi berkomputer (CT) atau imbasan CT: "Baru selesai periksa imbasan CT... Nampak semakin baik," jelasnya.

Semalam, akaun IG itu mengumumkan berita gembira apabila paras oksigen penyanyi yang popular dengan lagu 'Kemaafan Dendam Yang Terindah' itu meningkat 98 peratus.

Terdahulu, bekas penyanyi utama kumpulan The Fan Club yang mencipta populariti di New Zealand pada era 1980-an ini meluahkan kebimbangan enggan menjalani prosedur intubasi atau ditidurkan berikutan paras oksigen tidak stabil.

Perasaan itu timbul selepas Aishah melihat seorang pesakit dibawa ke unit rawatan rapi (ICU) untuk menjalani prosedur itu. Aishah disahkan positif COVID-19, Ahad lalu, selepas melakukan prosedur Kit Ujian Pantas (RTK) di sebuah pusat perubatan swasta berikutan demam panas dan semput.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAKAL BERSALIN MEI - SHARIFAH SAKINAH HAMIL ANAK PEREMPUAN

Pelakon Sharifah Sakinah yang kini sedang mengandung lima bulan itu dijangka bakal melahirkan anak sulungnya hasil perkahwinannya dengan Aliff Adha, pada Mei depan.

Kata Sakinah, dia  bersyukur kerana sekali lagi dikurniakan rezeki berbadan dua selepas kandungannya gugur, tahun lalu.

"Alhamdulillah, saya bersyukur mendapat rezeki hamil lagi. Keguguran tahun lalu tak memberi apa-apa tekanan. Saya anggap ketika itu, tak ada rezeki.

Klik untuk gambar besar

"Saya lalui kehidupan seperti biasa. Cuma tak sangka, sekembalinya daripada mengerjakan umrah pada Februari tahun lalu, saya dan kakak, Sharifah Shahirah sama-sama hamil," katanya.

Dalam masa sama, Sakinah memberitahu bahawa dia dimaklumkan bakal menimang anak perempuan.

"Suami saya bukan kepalang seronok kerana memang nak anak perempuan. Apatah lagi, dia tidak ada beradik perempuan.

--- IKLAN ---

"Bakal anak saya ini akan menjadi cucu pertama untuk keluarga suami. Sebelah saya pula, ini cucu yang ke-17," ujarnya yang belum beriya-iya membuat persiapan menyambut cahaya mata pertamanya itu.

Tambah Sakinah, dia tidak berdepan masalah teruk ketika mengandung.

"Hanya masalah hormon yang cukup ketara sehingga kulit muka agak teruk jadinya. Selebihnya, saya nak suami berisi dan memaksa dia makan banyak. Kalau dapat anak yang berisipun, saya tak kisah," katanya.

Biarpun sedang hamil, Sakinah terikat dengan dua projek seni yang sudah dipersetujui awal.

Dalam melunaskan tanggungjawabnya, pelakon ini bercerita insiden malang menimpa dirinya apabila terbabit dalam kemalangan jalan raya, baru-baru ini.

"Ketika itu saya dalam perjalanan dari Kuala Lumpur ke Melaka bersama pembantu peribadi selepas subuh. Dia yang memandu kereta.

"Saya masih ingat bagaimana badan saya hampir tersentak akibat perlanggaran itu. Saya jadi trauma naik kereta sampai dalam hati, saya nak pakai topi keledar demi keselamatan diri. Tapi alhamdulillah, saya ok," jelasnya.

Untuk rekod, Sakinah berkahwin dengan Aliff yang merupakan seorang juruterbang pada 28 Mac 2015.

Sumber: Berita Harian

Foto: Berita Harian & Sharifah Sakinah IG

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI :: SEJARAH MYARTIS ::

Follow @myartisdotcom


KECAM TANPA PERASAAN, KESALAHAN SEPERTI PENJENAYAH" - HAQIEM

"Kemurungan bertambah teruk apabila satu Malaysia mengecam saya baru-baru ini. Saya tidak mampu mempertahankan diri sendirian.

"Netizen mendengar cerita di sebelah pihak dan mereka tidak rasa apa yang saya alami. Mereka hanya tahu menghina dan mengecam di laman sosial, tanpa perasaan. Tetapi, cubalah masing-masing duduk di tempat saya.

"Kesalahan saya seolah-olah seperti penjenayah yang membunuh atau merompak. Beberapa bulan terakhir ini saya menjadi bertambah 'moody', lebih-lebih lagi apabila membaca hinaan orang.

"Jiwa saya sakit," demikian kata penyanyi Haqiem Rusli yang mengakui kini fikirannya sungguh celaru dan tiada lagi kecerian dalam dirinya selepas dituduh dan dikecam ingin mencari publisiti murahan dan sengaja menggunakan alasan mengalami depresi semata-mata untuk gimik lagu terbarunya.

Klik untuk gambar besar

Kata penyanyi lagu 'Jatuh bangun' itu, emosinya itu sudah tidak menentu dan lebih selesa untuk hanya berkurung dalam biliknya kerana takut orang luar membencinya jika keluar dari rumah.

Disebabkan isu ini juga, Haqiem banyak menolak undangan nyanyian kerana mahu memastikan dirinya benar-benar pulih dan diminta diberi masa untuk menenangkan diri.

Namun, Haqiem sama-sekali tidak menyesal mahupun merungut dengan ujian yang menimpa dirinya. Sekurang-kurangnya beliau kini mengetahui siapa sahabat sejati yang ada dikala beliau ditimpa kesusahan.

Disahkan mempunyai tahap kemurungan yang tinggi, Haqiem juga masih menjalani rawatan di sebuah pusat psikiatri di Kuala Lumpur.

www.myartis.com / Sumber: Bipop Berita Harian

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: PAPARAZZI :: SEJARAH MYARTIS ::


20 HARI PUTUS CINTA - LANA NORDIN BERCINTA DENGAN DOKTOR?

"MM&I - impressed n gladly someone made my day, thank u," demikian kata Lana Nordin melalui Instagram mengenai jambangan bunga yang diterimanya. Ini kerana, gosip bertiup kencang mengatakan Lana kini bertemu cinta baru... seorang doktor.

Artikel terdahulu:

BERTUDUNG - LANA NORDIN SEKADAR MAIN-MAIN?

Apa yang menarik, khabar angin mengatakan kekasih barunya itu merupakan seorang rakan lama berdarah kacukan Pakistan Inggeris, dan boleh tahan kacaknya... siap hantar 50 tangkai bunga mawar. Wahhh... romantiknya.

Klik gambar untuk imej besar

Lana atau nama sebenarnya, Mazlina Hasan Nordin, seperti yang semua orang tahu, sebelum ini telah putus cinta secara mendadak dengan Johan Asari. Perkenalan mereka yang ibarat 'mee segera' menggemparkan industri hiburan... sebelum tiba-tiba putus di tengah jalan, juga seperti mee segera.

Dan sebagaimana yang kita sedia maklum, Lana sebelum ini mempunyai ramai 'peminat rahsia' atau 'secret admirer'. Dia sememangnya tidak mempunyai masalah untuk mendapatkan kekasih baru. Bak kata orang, sekali petik jari... sepuluh akan datang mengadap! Heh.

Jambangan bunga yang dikatakan pemberian doktor

Bagaimanapun, dalam reaksi awalnya, Lana enggan mengulas lanjut mengenai hadiah bunga tersebut. "Laporan itu tidak benar. Saya masih single and available," jelasnya dipetik sebagai berkata menerusi WhatsApp kepada media semalam.

Okey... whatever!!

Beg Channel terbaru Lana. Ahak!

Manis bertudung... harap-harap kekal begitu


"PASTI ADA HIKMAH DI SEBALIK APA YANG BERLAKU" - EWAL ENGGAN KOMEN ISU BEKAS TUNANG SUDAH KAHWIN

Hubungan antara penyanyi kumpulan Kristal, Ewal Ismail dan Nur Syuhada Baharuddin atau Adda sudah menemui titik noktah apabila ikatan pertunangan mereka putus.

Ewal atau nama sebenarnya Ikhwal Hafiz Ismail, 30, berkata dia dan bekas tunangnya juga sudah membawa haluan masing-masing demi kebaikan bersama.

Baru-baru ini, perkongsian yang dimuat naik di TikTok oleh Adda memaklumkan dia baru melangsungkan perkahwinan dan ia telah menarik perhatian ramai. Malah, kapsyen yang disertakan dengan video berkenaan turut mengundang pelbagai reaksi.

"Bercinta dengan orang lain, bertunang dengan orang lain, nikah dengan orang lain. Itu yang dinamakan jodoh. Kalau kita tahu siapa jodoh kita tidak 'best', kerana itu Allah SWT berikan kejutan untuk kita. Mesti ramai yang tak menyangka jodoh masing-masing," tulis Adda.

Klik untuk gambar besar

Berhubung hal tersebut, Ewal bagaimanapun enggan memberi sebarang komen, sebaliknya menganggap apa yang berlaku ada hikmah di sebaliknya. Ini kerana kata Ewal, kita hanya mrancang tapi Allah yang menentukan.

"Saya tidak mahu komen apa-apa kerana dia sudah tidak ada kena-mengena dengan saya lagi. Malah, dia pun sudah mendirikan rumah tangga. Alhamdulillah, apa yang berlaku adalah yang terbaik buat kami berdua. Malah, saya pasti ada hikmah di sebalik apa yang berlaku.

"Benda ini kita tidak boleh nak cakap lebih kerana kita hanya merancang dan selebihnya adalah aturan Allah SWT. Apa yang boleh saya kata, masing-masing sudah ada fokus dan haluan masing-masing. Saya lebih fokus terhadap kerjaya seni bersama kumpulan Kristal," katanya.

Untuk makluman, Ewal dan Adda yang juga adik Rody Kristal bertunang pada 10 September tahun lalu. Adda yang juga merupakan seorang penyanyi dan ibu tunggal kepada dua anak.

  ________ IKLAN ________ WOW... Domino X'tra Large Pizza hanya RM29.90...!! Ayuh dapatkan tawaran hebat di Domino's Pizza dimana ia menawarkan Domino X'tra Large Pizza yang hanya RM29.90 sahaja... LINDUNG DIRI, LINDUNG SEMUA!

KLIK DI SINI ATAU KLIK GAMBAR SEKARANG
_______ IKLAN _________

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


BAPA MASUK HOSPITAL - EZAD LAZIM MOHON DOA

"Selepas membuat pemeriksaan air kencing di sebuah pusat perubatan, doktor memaklumkan ayah hanya mempunyai masalah kencing kotor dan memberikan ubat serta memintanya balik berehat.

"Keluarga kami mula risau apabila ayah tiba-tiba tidak boleh berdiri dan berjalan sehingga terpaksa dipapah. Dia juga jatuh dalam tandas dan tersembam di ruang tamu kerana hilang imbangan.

"Akhirnya kakak membawa ayah membuat pemeriksaan di hospital swasta kerana mahu mendapatkan nasihat pakar tulang mengenai kakinya dan mengenalpasti masalah sakit pinggang," tutur penyanyi Ezad Lazim.

Bapa Ezad, Mohd Lazim Ismail, 74, dimasukkan ke Hospital Sultanah Bahiyah, Alor Setar, kelmarin selepas mengadu sakit dalam perut dan mengalami masalah sakit di bahagian pinggang.

Ezad, 39, berkata, bapanya itu sudah seminggu mengadu sakit dan kakak keduanya, Rozaimah, 44, segera membawanya menjalani pemeriksaan doktor di klinik serta membuat fisioterapi.

Menurut Ezad, hasil ujian x-ray mendapati dua tulang lumbar bapanya tersepit pada saraf yang menjadi punca kaki kanannya lemah.

"Doktor meminta ayah membuat ujian darah terlebih dulu sebelum memberikan keputusan berkenaan rawatan kaki. Keputusan darah memang mengejutkan kerana bacaannya amat kronik.

Klik untuk gambar besar

"Kakak juga meminta pihak hospital membuat ultra scan di bahagian perut dan pinggang ayah kerana dia juga mengadu pedih ulu hati sebelum doktor mengesahkannya ada batu hempedu," jelasnya.

Ezad berkata, doktor kemudian mengeluarkan surat meminta ayahnya menjalani rawatan susulan segera di Hospital Sultanah Bahiyah untuk mengelakkan sebarang komplikasi.

"Semalam abah ditempatkan di zon merah dan hari ini berada di zon kuning, belum dipindahkan ke wad biasa. Selepas ini barulah kami putuskan untuk ayah membuat pembedahan batu hempedu atau tulangnya yang tersepit pada saraf.

"Buat masa ini, tiada apa-apa yang boleh dilakukan kerana masih menunggu laporan dan tindakan doktor sebelum memikirkan rawatan lain," katanya.

Ezad belum berpeluang pulang ke Kedah kerana terikat dengan aktiviti seni dan hanya menghubungi kakaknya bagi mendapatkan perkembangan terkini kesihatan bapanya.

"Saya berharap ayah akan sihat kembali dan dipermudahkan segala kesulitannya. Sudah tentu saya mengharapkan doa peminat supaya ayah kembali sihat seperti dulu," ujarnya.

Untuk makluman, bapa Ezad adalah seorang pemuzik yang pernah bermain muzik bersama kumpulan Jabatan Kebudayaan dan Kesenian Negara Kedah dalam genre ghazal parti.

www.myartis.com / Sumber & foto: Harian Metro & Instagram Ezad Lazim

         ________________________

:: FACEBOOK :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


KEDUDUKAN SHILA AMZAH NO. 3 & HAZRUL NIZAM NO. 6 BUAT PEMINAT TAK PUAS HATI

Semua sedia maklum, Gegar Vaganza musim kesembilan (GV9) sudah pun melabuhkan tirainya dengan menobatkan Jaclyn Victor sebagai juara sekaligus membawa pulang wang tunai RM100,000.

Namun, apa yang menjadi bualan di laman Twitter, apabila ada pengguna laman sosial mempertikaikan kedudukan Shila Amzah yang mendapat tempat ketiga, dimana rata-rata mereka berpendapat penyanyi itu sepatutnya berada di tempat kedua berbanding Bob Yusof.

Ada ada pengguna laman sosial mendakwa, bagaimana Bob boleh berada di tempat kedua sedangkan penyanyi itu melihat lirik daripada monitor berbanding Shila yang menghafal semua lagu.

Klik untuk gambar besar

Dek kerena itu, ada yang menyifatkan keputusan tersebut tidak adil, malah berpendapat jika Shila berada dalam keadaan sihat dan tiada masalah tonsil, pasti akan menjadi juara bersama Jaclyn Victor.

Dalam pada itu, ada pengguna laman sosial turut tidak berpuas hati apabila Hazrul Nizam berada di tempat keenam. Kata mereka, pada pusingan pertama, Hazrul telah melakukan yang terbaik dan di pusingan battle juga dilihat menyerlah.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


ERRA & EMRAN - RETAK MENANTI BELAH?

Jika sebelum ini, ada khabar angin yang mendakwa kononnya rumahtangga Erra Fazira dan Engku Emran sedikit bergoyang dan berjaya ditenangkan, namun kenyataan terbaru Erra lain pula ceritanya.

Kenyataan Erra seolah-olah mengiyakan spekulasi yang wujud hampir setahun lalu di mana mereka berdua didakwa tidak sehaluan lagi. Malah kenyataannya itu pada sebuah akhbar tempatan baru-baru ini seakan bermaksud redha dengan apa pun situasi yang berlaku selepas ini.

Gambar koleksi Erra Fazira
Klik untuk imej besar...

“Apapun, sama ada jalan seorang ke ‘kanan’ dan seorang lagi ke ‘kiri’ yang kami pilih nanti, saya redha. Saya harap semua orang mendoakan yang terbaik buat kami,” ujar Erra dipetik sebagai berkata.

Bagaimanapun, Emran enggan mengulas lanjut maksud kenyataan Erra dan tidak mahu memberikan sebarang komen mengenainya apa yang tersirat.

“Cukuplah dengan kenyataan yang telah saya berikan sebelum ini. Saya minta maaf, saya tidak mahu mengulas lanjut lagi. Saya tak mahu memberi sebarang kenyataan lagi kerana bimbang isu ini akan terus merebak,” ujar Emran kepada media.

Kesimpulannya, apakah yang berlaku dengan rumah tangga mereka? Mengapakah di laman Twitter Erra dan Emran tiada lagi gambar mereka berdua ataupun bertiga bersama Engku Aleesya melainkan gambar perseorangan?

Benarkah hubungan mereka kini bagai retak menanti belah? Doa kita, semoga apa yang kusut dapat dipulihkan kembali demi anak kesayangan yang semakin membesar. Ingatlah... Islam tidak menggalakkan perpisahan kerana ia hanya akan mengakibatkan implikasi dan permasalahan yang lebih besar dikemudian hari.

Gambar koleksi Engku Emran


22 GAMBAR - WARKAH SAYU USTAZAH SITI NOR BAHYAH BUAT PERKAHWINAN ANAK

Pesanan menarik yang menyentuh hati daripada Ustazah Siti Nor Bahyah dan suami buat anak mereka Husna yang baru-baru ini melangsungkan perkahwinan dengan pasangannya Asri.

Pesannya, "jadilah Isteri Terbaik Umpama Bidadari Syurga."

Anakanda Ku Sayang,
Setelah sekian lama kita bersama,
Dalam tawa & juga air mata,
Kita..umpama isi dengan kuku,
Umpama aur dengan tebing,
Ibarat sahabat karib yg tak bisa berpisah.
Kini..anakku Nina sayang..
Sudah menjadi seorang isteri,
Isteri idaman buat Asri.
Asri..sayangilah Nina sepenuh hati,
Nescaya Nina akan terus menyayangi.
Mama & Abah sentiasa doakan agar Allah sentiasa merahmati Nina & Asri
hingga ke syurgaNYA yang abadi.

Klik gambar untuk size besar

Dalam mengecapi bahagia suami & isteri,
Semoga Nina tak lupakan Mama & Abah
kerana Nina adalah permata
yang sangat bernilai buat Mama & Abah.
Mama & Abah sayang Nina,
segenap jiwa & raga.
Jadilah isteri umpama Kadijah,
setia bersama hingga ke syurga.

Anakanda Asri Tersayang,
Abah serahkan nyawa Abah..
Abah serahkan kesayangan Abah..
buat anakanda Asri.
Untuk Asri bahagiakan hingga ke syurga.
Moga terbina MAHLIGAI CINTA,
Penuh dengan sakinah,mawaddah & rahmah.
Moga dikurniakan zuriat yg qurrata a'yun,
Sebagai penyejuk hati & menambah bahagia.

Anakanda Asri yg disayangi,
Jangan dikasari anak Abah,
Jangan disakiti kesayangan Abah,
tetapi berlemah-lembutlah kerana
Mama & Abah tak pernah berkasar.

Asri & Nina sayang,
Taatlah Allah sepanjang hidupmu,
Agar dikurnia redha berpanjangan.

Nina sayang,
Abah & Mama telah mendidik Nina
dengan sebaik mungkin,
Oleh itu jadilah isteri yang terbaik,
Umpama bidadari syurga

Tahniah diucapkan buat mereka sekeluarga!

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


DERITA YAHYA SULUNG - DBKL TAMPIL 'BANTU'

Jika sebelum ini ada laporan akhbar yang mendakwa isteri Yahya Sulung Datin Alisah Ali menafikan yang dia suami isteri bakal mengosongkan rumah mereka gara-gara gagal menjelaskan tunggakan RM800 kepada DBKL, namun berita terkini lain pula halnya.

Pelik tapi benar apabila hutang sewa rumah pelakon veteran Datuk Yahya Sulong di Flat Sri Perak, Bandar Baru Sentul, Kuala Lumpur berjumlah RM800 itu telah diselesaikan atas 'keprihatinan' Dewan Bandaraya Kuala Lumpur (DBKL).

Presiden Seniman menyerahkan bantuan
klik untuk imej besar...

Mungkin disebabkan 'kasihan', DBKL sendiri telah berkunjung ke rumah Yahya pada selasa lalu selepas media menyiarkan penderitaan dan kebimbangan beliau bersama isteri Alisah Ali, 65. Kebimbangan Alisah bersandarkan dia suami isteri merasa bakal diarahkan keluar rumah oleh DBKL akibat sewa rumah yang tertunggak selama 8 bulan.

“Saya mengucapkan terima kasih kepada pihak DBKL kerana sudi untuk membantu menyelesaikan semua hutang sewa rumah kami yang tertunggak selama lapan bulan ini.

"Mereka datang berjumpa kami Selasa lalu dan mengambil semua bil-bil yang berkaitan,” katanya kepada media dengan nada lega.

Untuk info, Persatuan Seniman Malaysia (Seniman) diwakili presidennya Zed Zaidi turut hadir menyerahkan sumbangan wang tunai bagi membantu mereka.

Lebih menarik selepas artikel tersebut tersiar, Baitulmal, Majlis Agama Islam Wilayah Persekutuan (MAIWP), turut menyatakan kesediaan mereka membantu pasangan tersebut termasuk memberi bantuan perubatan kepada Alisah yang menghidap kanser paru-paru.

Bantuan mendadak itu membuat Yahya dan isteri tidak menyangka masih ramai pihak yang bersimpati dengan nasib mereka.

"Saya anggap bantuan kewangan yang dihulurkan sebagai suatu rezeki daripada Allah dan tidak tahu bagaimana untuk membalas jasa mereka semua.

"Saya tidak pernah meminta-minta kerana tidak mahu menyusahkan pihak lain tetapi sokongan dan keprihatinan mereka menyentuh hati saya," ujarnya yang selama ini bergantung pada sumbangan Baitulmal dan pencen arwah isteri Yahya yang terdahulu sebanyak RM400.

Yahya dan Alisah yang berkahwin sejak 34 tahun lalu tidak dikurniakan anak. Ia merupakan perkahwinan kedua bagi Alisah dan keempat buat Yahya.


"DIA TAK PERNAH MINTA BUKAN-BUKAN" - IZZUE ISLAM BERSYUKUR DIKURNIAKAN ISTERI MACAM AWIN NURIN

"Saya bersyukur memperisterikan dia, dia tak pernah minta bukan-bukan. Siapa yang mengenali isteri saya mesti tahu. Isteri saya ni kalau dia berkorban untuk orang tak apa, tapi kalau orang nak buat untuk dia, dia tak mahu pula. Kalau nak sesuatu pun dia akan beli guna duit simpanannya sendiri. Saya untung dapat dia. InsyaAllah cinta saya akan sentiasa hidup untuknya."

Itulah kata pelakon dan penyanyi Izzue Islam yang meluahkan rasa syukur dikurniakan isteri sederhana macam Awin Nurin serta memahami isterinya itu, selain menyifatkan dirinya beruntung isterinya itu tidak pernah mengharapkan balasan setiap kali melakukan pengorbanan dalam rumah tangga.

Dalam pada itu, Izzue turut berkongsikan isterinya itu sentiasa membuat kejutan setiap kali ulang tahun kelahirannya. Namun apabila hari lahirnya, Awin memilih untuk mengutamakan hal kerja dan mahu ianya disambut secara sederhana sahaja.

Klik untuk gambar besar

"Saya tak pernah lupa hari lahirnya cuma saya terlalu sibuk kerja. Saya mengaku tak sempat nak beli hadiah tapi dia tak kisah dan minta saya utamakan kerja dulu. Kami selesa hidup sederhana, kadang-kadang hari jadi dah lepas barulah dapat hadiah. Apabila hadi jadi saya, kami sambut tapi bila tiba giliran dia pula tak mahu. Terpaksalah saya rancang buat kejutan untuk isteri," ujarnya.

Untuk makluman, Izzue mendirikan rumah tangga bersama Awin pada 2013, namun pasangan ini masih belum dikurniakan cahaya mata.

         ________________________

JOM LAWAT FACEBOOK TERBARU KAMI :
KLIK DI SINI..!!

:: FACEBOOK 2 :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::


"SAYA MASIH BELUM BERSEDIA BERHIJAB PENUH" - FAZURA

Nur Fazura mengakui dirinya belum lagi bersedia untuk bertudung walaupun sering berselendang ketika Ramadan baru-baru ini.

Dalam masa yang sama, Fazura turut menyatakan bahawa perkara tersebut adalah sesuatu yang besar baginya dan bukanlah boleh dibuat main-main lebih-lebih lagi ia melibatkan hubungan dengan Tuhan.

"Saya belum lagi bertudung penuh, sebab saya rasa penghijrahan ini adalah satu yang besar. Kalau saya betul2 nak berhirah tu banyak benda yang saya kena fikirkan. Ianya perlu datang dari hati, bukannya saya tak bersedia sepenuhnya.

Klik gambar untuk size besar

"Kenapa saya beselendang tu ialah hanya semata-mata untuk menghrormati bulan ramadan. Satu lagi memang saya suka berselendang, saya rasa bila saya pakai first day tu,second day saya rasa nak pakai lagi, third day nak pakai lagi, saya rasa… tak tau, the feeling is very nice.

"Kalau nak berhijab penuh tu, kena tunggu dululah. itu antara saya dan Allah. Penghijrahan itu pada saya bukan perkara yang main-main dan perkara diambil ringan. Ia datang dari hati dan ikhlas," ujar Fazura dipetik sebagai berkata.

Semoga usaha Fazura untuk berhijab akan terlaksana satu hari nanti, malah peminatnya di Instagram pun sentiasa memuji selebriti ini jika dia memuatnaik gambar bertudung di laman sosial tersebut.

         ________________________

FACEBOOK - SANTAI  - PAPARAZZI - NOSTALGIA - GALERI - YOUTUBE - ROMANTIKA - SEJARAH MYARTIS
 - INSTAGRAM - TWITTER

Follow @myartisdotcom


"BUANG DUIT SAJA" - HEYKAL NAFI POTONG USUS TAPI AMALKAN DIET MAKAN TELUR 12 BIJI SEHARI SEJAK 2019

Pelakon Faezah Elai sebelum ini ada memuat naik foto terkini suaminya, pengarah terkenal Heykal Hanifah, 48, yang semakin kurus. Perkongsian tersebut telah menimbulkan persoalan dalam kalangan warganet dan segelintir pihak yang mendakwa suami pelakon itu membuat pembedahan bariatrik semata-mata untuk kurus.

Heykal bagaimanapun tampil menafikan dia menjalani pembedahan potong usus seperti yang didakwa. Jelas Heykal, sebaliknya dia mengamalkan diet pemakanan termasuk memakan 10 hingga 12 biji telur sehari hingga mencapai berat sekarang 75 kilogram (kg), sejak Mei 2019.

"Potong usus? Tidak ada masa nak buat. Buang duit saja. Kalau boleh buat cara yang mampu iaitu dengan mengamalkan pemakanan sihat dan bersenam, buat saja. Tapi kalau mampu dengan cara pembedahan, terpulang. Masing-masing punya selera dan pilihan.

"Masa kahwin dengan Faezah Elai pada September 2011, berat saya 121kg. Ketika itu kerja saya makan saja. Tak makan masa tidur saja. Sampai berat turun naik dalam lingkungan 115 hingga 118kg hingga Mei 2019. Masa Anugerah Drama Festival Kuala Lumpur (DFKL) 2019 pun masih 118kg.

"Selepas itu ambil keputusan, lagi pula anak-anak kecil lagi dan masih sekolah, takutlah kalau jadi apa-apa masalah atau sakit. Dengan kesedaran itu, saya dan isteri ambil langkah amalkan gaya hidup sihat iaitu diet.

Klik untuk gambar besar

"Macam-macam diet saya buat dari segi pemakanan. Isteri yang banyak uruskan pemakanan saya sampai sekarang. Saya tahu kalau lapar, dia buatlah apa yang patut. Cuma, tahap kelaparan tak macam dulu.

"Sepanjang diet hingga sekarang, teruk juga menu saya. Ada sampai tiga bulan makan telur saja setiap hari iaitu 10 hingga 12 biji sehari dengan pelbagai jenis masakan. Hinggakan saya terkena penyakit Gerd disebabkan diet teruk.

"Tapi sekarang Alhamdulillah okay dah selepas jumpa doktor dan diberikan ubat. Doktor juga menyarankan menu yang boleh dimakan. Dalam masa sama, saya juga tak makan nasi dari 2019 sampai sekarang. Tak ada apa yang pelik pun. Alhamdulillah, berat sekarang dah 75kg," ujarnya yang dipetik sebagai berkata kepada Harian Metro.

Menurut Heykal lagi, disebabkan masalah berat badan itu dia mengalami masalah sakit pinggang dan kesukaran ketika menunaikan solat.

"Ketika berat masih lebih 100kg nak solat dan duduk antara dua sujud pun susah. Saya juga sakit pinggang sebab terlalu berat. Tapi, selepas amalkan diet pemakanan berat menjadi 85kg hinggakan ketika menghadiri Anugerah Skrin 2019 kecoh sampai orang tak kenal sebab dah kurus.

"Berat ni turun berperingkat, tidaklah mendadak. Nak tengok perkembangan badan saya semua ada di Instagram. Siapa 'follow' saya memang nampak perkembangan. Tidak adalah mendadak turun. Mungkin lepas ni kalau tak jaga naik balik, tapi tak nak lah.

"Tahap kolestrol, kencing manis, dan lain-lain semua dah normal. Sebelum ni semua di tahap 'border'. Alhamdulillah sekarang dah okay dan semoga dapat teruskan gaya hidup sihat ini.

"Sejak 2019 juga saya pergi gimnasium. Kebetulan adik Faezah jurulatih di situ, jadi dia banyak bantu. Masa tu banyak buat 'cardio' sebab badan besar. Apabila dah kecil ni kena buat senaman 'body lifting'. Dulu setiap hari jogging 7km di kawasan perumahan.

"Makan kena jaga dan tak ambil minuman manis. Karbohidrat banyak 'cut', lebihkan ambil protein, ayam, ikan, telur, itu saja. Kalau pergi gim tak nak makan, ambil protein bentuk serbuk," katanya.

         ________________________

:: FACEBOOK :: FB GROUPS :: INSTAGRAM :: TWITTER ::  :: YOUTUBE :: SANTAI  :: SEJARAH MYARTIS ::